- Epicoj
- <
- 4
- >

4
Beehdo Naa Acielo
1 4:1 3:1 Nea maano e a Poal ge amag yi thijin ke nying gihn nahga ubaahng Jeacuu Ruohdh ngo ateeda yihru ne cohg kejea baru maalo ke beehdo me room ke ka anaa arob Juoge kea beehdu ke dhe yoohn anyoadh Juoge yihru naa ayiihu lum Juog. 2 4:2 5:2; Klo 3:12-13 4:2 Rom 8:13; Gal 6:8; Klo 3:9 Wu keá nhyaam, wu keá beehdo e wu gwaay ke nyoge kedea nahgu nyoge me guum. Nhyaaru dhaano keehd me nahge ngaa me giih tiihye ge be pahdh yi cwihnyu. 3 4:3 2:14-16; Klo 3:14-15 Kwaad gihr nyepiny cang tiihyu ngo ke nying utoor gihn me raany beehdo gihru naa anweehdu. Anahg Wahy Juog e naa ameehg wun nweehd ke dhe yoohn beehdo gihru e gihn me gied wun tooro. 4 4:4 1:23; 2:18 Kuohm beehda acielo cog kedea Wahy Juog beehda acielo thiow wa ka nahge gihr nyepiny acielo cog e ne gaahno. Kedea gihn nu gaahno e naa acuohn Juoge wun bange ke nyinge. 5 *4:5 Jon 10:16; 1Kor 8:6Luogwahy: Mat 28:19; Rom 6:3-4 Ruohdho beehda acielo kedea yiiho beehda acielo, maa luogwahy beehda acielo. 6 4:6 1Kor 12:6 Juog beehda acielo kedea e naa wuro yihr kwaad cang. En naa ruohdh nyepinye cang, Juog nud ke nyoge cang tiihj gihre yuge kaa dhe yoohn dhaano utaahngo.
7 4:7 Rom 12:3, 6; 1Kor 12:11 Kwaad dhaano cang kiino amuoj ke muuny me ne keede kedea Jeacuu muuny acube yihr kwaad dhaano cang wa kaa apare.
8 Ngo agweed yi kitaab Juog naa,
“Naa acea maalo kun ca e ngo akaahn nyoge maa amage ne maabuuye
kedea muuny ge acube yihr dhaano utaahngo.”
9 4:9 Jon 3:13 Awaahn ni, “naa acea maalo kun ca” nyoadh gihn? Ngo nyoadh ngo kejea Jeacuu akuong mono piny yi ngoom ka me thuudh. 10 4:10 1:23 Caahn e ngaan amon yi ngoom ka me thuudh e noono acielo e naa aci ka me baahr ukaale maalo kun ca ke nying ubeehn kwaad giih nyepinye cang utoor gihn me daag rog gen kuohn gen noono beed gene. 11 4:11 1Kor 12:28 Noono maa acube muunye yihr nyoge udoohng nyoge mooge ne jo oohr, kedea nyoge mooge ge adoohng ne yaa agamloohngjuog, e mooge ge yaa rob lum Juog kedea mooge ge kony yaa ayiiho kedea mooge ge puohny yaa ayiiho. 12 4:12 1Kor 14:26 Giih nu ge acube beere yaa ayiih lum Juog rog gen gwiir gene gwiiro ne kony nyoge mooge maa ayiiho kedea ne meehg akuud yaa yiiho teehngo e beehda kuohm Jeacuu. 13 4:13 Klo 1:28 Kaano arumo, e won tiehd ke karo cang wo wahdh ka doohngo ne dhaano acielo ke dhe yoohn ayiiho Jeacuu Kriihjto kedea ke dhe yoohn ungahyo beehdo ke Waahd Juog. Wo udoohng ne nyoge me wudhu ayahbo neehn mar Jeacuu Kriihjto kedea wo uroom ke Jeacuu yihdh giih ukuom cang.
14 4:14 1Kor 14:20; Judea 5:13-14; Jeam 1:6 Wa maano, e wo buu unahg nyoge me neehn nyethen keehdo me wudh gen rom loo yihr yaa puohny giih puoge ge teel nyoge yihdh giih awuohye ke dhe yoohn giih waane ge tiihy gene. Wudh nyoge log gene loo wa gihr e athew kedea yamo ge loang wudh nyepinye. 15 4:15-16 5:2 4:15 1:22 Nea kare, ne rob adiehj nhyaahro e wo udoohng wa mar Jeacuu ge en ne wiihe naa akuud yaa ayiiho e beehda kuohme ke ngude. 16 4:16 1:23; 2:21-22; 4:13, 25; Klo 2:19 Jeacuu en ne nweehd kuohm ni utiihye tiehd ke dhe yooh me ne cohg kaano doong kuohm uteehnge ke dhe yoohn nhyaahro.
Kuowo Ke Dhe Yoohn Beehdo Me Nyaahn
17 4:17-18 5:8; Rom 1:21; 1Pii 1:14 Awaahn ni, angweela piny yihru teeg mee, ke nying Jeacuu wu toohna toohno kejea wu keá beehdo ke beehd kwaad yaa kwihy Juog ge par giih me gihr nying gen tooro. 18 Kwaad yaa nu gihn me rom gene ke ngahyo tooro. Ge nyoge me gihn me ngahy gene tooro kedea ge be daahd ungahy gene nyepinye e naa gihn ubahnge dhe yoohn beehdo me nyaahn ge anyoadh Juoge buu uyoad gene. 19 4:19 Klo 3:5 Koohm gen ayaahr ne waany abea ngo kwihy gene kedea ge angeehr ne yug giih anyoohne kedea giih cwaahne e ayuohd cwihny gene yihdh gen.
20 Caahn e wun, Jeacuu kuu anaa ngeyo kaa dhe yooh me wa gihn nu. 21 Ngahya kejea bange anaa alihngu, kedea naa anahgu joe, e adiehj yi Ciig Beer ge rub ke nying Jeacuu ngo apuohny yihru. 22 Ngo anaa arob yihru kejea wiiu dhe yoohn beehdo gihru naa coon, dhe yoohn anahgu nyoge me koag kaa giih ucahb me rwaahny wun. 23 4:23 Rom 12:2 Doohngu ne nyoge me nyaahn yi dhe yoohn par gihru. 24 4:24 2Kor 5:17; Klo 3:10 Dhiilu doohng ne nyoge maa ayoad dhe yoohn beehdo me nyaahn gihn acub Juoge yihru ubeehdu neehn en ke dhe yoohn beehd abiohgrwaal maa adiehr kedea beehdo me ne cohg me yea tooro anyoohne. 25 4:25 4:16; Klo 3:8-9 Jo wan, keá ngaa cahg toohd ke tahro keehdo. Wo beehda yaa akuud acielo tiehd keehd Jeacuu Kriihjto, caahn e robo kaa ather ke rogo. 26 4:26 Jeam 1:19-20 Nea dhaano angeeny kea roame cwihnye ubahnge adhemuohm be yuge kedea waare cwihnye ubahnge cahng be kwaar piny e ngeenyo poohd ne yi cwihnye, 27 kedea beehd dhaane e dhaano ree agwiire utoor dhe yooh me yoad atiihb ukeehge ree. 28 4:28 1Th 4:11 Kwaad ngaa na kwahdo, keá wiie kahw, uthube ke tiihj me beer me yaahr kuohm tooro yea, beere uyihdo ke gihn me konye ree ukonye yaa angoohng thiow.
29 4:29 5:4; Klo 3:8; 4:6; Jeam 3:10 Luube me reje keá robu, abea robu ke luub beeye e kahl nweehd kiin nyoge wa ka daahd. Wa maano, e ngaa lihng luube giih nu dhiil gag ke dhe yooh me beer. 30 4:30 1:13-14; Gal 5:25 Wu keá tiihyo keehd gihn me weehg cwihny Wahy Juog rahnyo. Wahy Juog en naa alaamo gihr Juog ne nyoadh ngo kejea wo udog bang Juog ne joe. 31 Wiiu giih yug cwihny ne ngwedh, giih rahny cwihny ne kudhraa, giih ngeenyo, giih liny, giih raany nying nyoge. 32 4:32 Mat 6:14; 18:22-35; Klo 3:12-13 Abea beehdu beer ke rogu kedea yuog cwihnyu nea nyepiny ayug ree kedea wiiu luube piny ke keewu wa kaa awii Juoge ge piny yihru ke nying Ngad Boadh nyoge.

- Epicoj
- <
- 4
- >

4:1 4:1 3:1

4:2 4:2 5:2; Klo 3:12-13

4:2 4:2 Rom 8:13; Gal 6:8; Klo 3:9

4:3 4:3 2:14-16; Klo 3:14-15

4:4 4:4 1:23; 2:18

*4:5 4:5 Jon 10:16; 1Kor 8:6 Luogwahy: Mat 28:19; Rom 6:3-4

4:6 4:6 1Kor 12:6

4:7 4:7 Rom 12:3, 6; 1Kor 12:11

4:9 4:9 Jon 3:13

4:10 4:10 1:23

4:11 4:11 1Kor 12:28

4:12 4:12 1Kor 14:26

4:13 4:13 Klo 1:28

4:14 4:14 1Kor 14:20; Judea 5:13-14; Jeam 1:6

4:15 4:15-16 5:2

4:15 4:15 1:22

4:16 4:16 1:23; 2:21-22; 4:13, 25; Klo 2:19

4:17 4:17-18 5:8; Rom 1:21; 1Pii 1:14

4:19 4:19 Klo 3:5

4:23 4:23 Rom 12:2

4:24 4:24 2Kor 5:17; Klo 3:10

4:25 4:25 4:16; Klo 3:8-9

4:26 4:26 Jeam 1:19-20

4:28 4:28 1Th 4:11

4:29 4:29 5:4; Klo 3:8; 4:6; Jeam 3:10

4:30 4:30 1:13-14; Gal 5:25

4:32 4:32 Mat 6:14; 18:22-35; Klo 3:12-13

© 2003 WBT