- 1 Timodhy
- <
- 1
- >

1 TIMODHY
Wargahng Umodho Naa Agweed Poale Yihr Timodhy
Rob Ke Nying Warga
Timodhy beehda ngaa maa rihj maa ayiih lum Jeacuu, anahg ngad paan cuohn ne Aacya me thiin. Men anahg nyaar Ujudea maa wahn anahg Ugriihg. Anahg ngad waahdh Poal maa Poal na konye konyo thiow yi tiihy puohny lum Juog. Wargahng mar umodho naa agweed Poale yihr Timodhy rubo kaa nying nyepinye adahg me teeg.
Ngo toohn ngo ke nying puohny giih toohd keew akuud yaa yiiho. Anaa arob yaa ucahbe kejea upiny ni beehda gihn me raaj me dhaano bodho yoade nea luube me be nyoadh now anyoadh yihre kedea nea caame mooge akweehre kedea ukweere ke nyuohm. Wargahng ni thiow nyoadh gihn yug bang kar kaahn akuud yaa yiiho maa nyoadh kwaad yaa nahg jo doong wong maalo yi kiin yaa yiiho maa yaa kony giih gen.
Gug gen puohny Timodhy ke ka doohnge ne ngad tiihj me beer yihr Jeacuu Kriihjto kedea kar ka manye teehng akuude keew yaa yiiho me thoohdh.
Kaa Acaan Luube
Lum umodho 1:1-2
Rob ke nying akuud yaa yiiho maa yaa kaahn ngo 1:3-3:16
Rob yihr Timodhy ke nying tiihj gihre 4:1-6:21
1
Yihr Timodhy
1-2 *1:1 Ngad oohr: 2:7Ngad Boadh nyoge: Tii 3:4Gaahno: Klo 1:26-27†1:2 Timodhy: 1Kor 4:17Nyethiin yeya: 1Kor 4:15; 1Th 2:11; Tii 1:4 Beehda a Poal e gihn gweehd yihri, yih Timodhy. Yih neehn nyethiin yeya ke bang lum Juog ayiihi ke cwihnyi acielo neehn mara. Beehn Juog Wuure kedea Jeacuu Kriihjto Ruohdho cub gene muuny mar gen kedea doohr mar gen yihri, kedea wii gene anyoohne giihi piny. Juog Ngaan Boadh won kedea Jeacuu Kriihjto ngaan gaahno ge naa akwany an yi tiihy tiihy yaa oohr giih Jeacuu.
Yaa Puohny Toohd Ge Keá Meehg Puohny
3 ‡1:3 Epicoj: Tiihy 20:1Puohny giih toohd: 4:1-10; 6:3-5, 20-21; 2Tim 2:16-18, 23-26; Tii 1:10-16; 3:9-11 Wa kaa aroba ngo yihri, ge a'aaya ne ci Macedoanya, a daahd ubeehdi Epicoj beere kwaad nyoge me puohny giih toohd ngo dhiili kaa ngweel piny yihr gen beere giih nu be puohny gene. 4 1:4 4:7; 6:20; 2Tim 2:16, 23; 4:4; Tii 1:14 Robi yihr yaa puohny giih toohd uwii gene gan rog gen ne piih ne loab batien loohng acoon me gihr nying gen tooro, kedea ne piih ne loab tien wad me baahr me guge tooro. Nyoge ge ukeehg yi loab batien kwaad giih nu, noono ubahnge gihn agwiir Juoge yihro be yoado. Bang gihn gihn agwiire ngo yoado kaa dhe yoohn ayiiho lum Juog. 5 1:5 1:14, 19; 2:15; 4:12; Rom 12:9; 13:10; 1Kor 8:1; Gal 6:10; 2Tim 1:3, 13; 3:10; Tii 1:15 Luub roba yihri keehg be kahl gene bang gihn ge luub nhyaaro. Nhyaahro ke cwihny acielo me yej be diiw. Kwaad nhyaahro gihn yug won ne yaa ayiih lum Juog me ne cohg. 6 1:6 1:4; 6:4, 20; Tii 1:10 Yaa puohny toohd ge akweer ke kwaad nhyaaro gihn. Dhe yoohn maa adiehr arwaahnyo yihr gen unahge peem giih maa now e naa acub gene yi wudh gen. 7 Kob gene ge beehda yaa puohny loohng Moaje ukwihj gene ngo kejea giih rub gene ke nying gen ge kwihj gene, kedea luub yihdh gen ge kwihj gene thiow.
Gihn Ayug Loohng Ke Nyinge
8 1:8 Rom 7:12, 16 Ngahyo cang kejea loohng Moaje ge beer nea ge ngahy dhaane kaa tiihyo wa ka tiihy loohng kii ngo. 9 1:9-10 Gal 5:19-21 Beehda gihn me ngahj kejea loohng giih paajo ge kuu ayug kaa nying nyoge me beeye. Ge ayug kaa nying yaa yug giih maan paaje. Kaa nying nyoge me reje me kwihy Juog, maa ayug awuohj rih Juog. Nyoge me be wuor Juog maa yaa nahg nyoge, keehd weehg gen maa meehg gen e ge nahg gene naah. 10 1:10 4:6; 6:3; 2Tim 1:13; 2:2, 15; 3:14; 4:2-3; Tii 1:9; 2:1, 7-8 Loohng paajo ge agweed thiow kaa nying yaa mahj, kedea ke nying cuow me bud ke rog gen; ke nying yaa peej nyoge ne ngeew oogo, kedea ke nying yaa toohd. Ge agweed ke nying kwaad yaa kuohng rog gen ke toohd nyum lug kedea ke nying yaa dhahl lum Juog; 11 1:11 1Th 2:4 lum Juog e naa Ciig Beer ge rubo ke nying Juog e Dhaahre amiihr, kedea Juog e naa acub Ciig Beer yihra ne puohnyo yihr nyoge.
Poal Muohj Koohr Juog Ke Nying Tiihy Acub Yihre
12 1:12-17 2:7 1:12 Gal 1:15-16 Jeacuu Kriihjto Ruohdho koohre amuohja naa ameehge Wahy Juog cubo yihra me roma tiihy tiihye ne ngad oohr. Koohre amuohja naa abahnge yea kuu adiiw ke an ukwanye an ne ngaa me tiihy yihre. 13 1:13 Tiihy 8:3; 9:1-5; 1Kor 15:9; Gal 1:13 Coon umodho a anahg ngaa me koag ke maahd yaa ayiiho kedea giih me reje ge anaa aroba rih Jeacuu Kriihjto maa yaa batiene giih ajohr anaa ayuga rog gen. Abea Jeacuu Kriihjto gihn me beer atiihye yihra; lubo awiie piny yihra bang gihn giih nu ge atiihya e gihn maa angahya ke nying Jeacuu Kriihjto tooro. 14 1:14 1:5; 1Kor 15:10 Gihn me beer atiihy Jeacuu Kriihjte yihra naa apaahnge aduuna ne yiih lum Juog kedea upaahnge ngo keraahyo ke nhyaahro me duohng gihn yoad bang Jeacuu Kriihjto. 15 1:15 Luk 15:2; 19:10; Rom 5:8 Lum rob kejea Jeacuu Kriihjto abeehn ne kony yaa adhemuohme wiih piny ngo beehda lubo maa adiehr me dhiili kaa maa, bang gihn yej be diiw keehde. An ke nguda, an naa akaal wudh yaa adhemuohme cang 16 1:16 Epi 3:7-9; Klo 1:25 Abea Juog adhemuohma awiie piny yihra beere Jeacuu Kriihjto beero gihre e bahnge ngo be dhaahr ke nyoge ngo nyoadhe nyoadho naa aboadhe an. A ge adhemuohma akaal wudh adhemuohme giih nyoge cang, a aboadh Jeacuu Kriihjte ne nyoadh ngo yihr nyoge kejea be ngaa me be rom ke boadho kedea uyoade Paar Juog nea lum Jeacuu Kriihjto yiihe yiiho. 17 1:17 Rom 16:27 Poongo kedea wuoro Juog, ke wong ke wong. E naa Ruohdh be niid ni kedea be thow. E naa Juog Aciehg e ngahy yihdh giih nyepinye cang. E noono.
Lum Aceg Poale Piny Yihr Timodhy
18 1:18 4:14; 6:12; 1Kor 9:24-25; 2Tim 4:7-8; Juud 3 Luub ni ge naa aroba yihri, yih Timodhy waahda. Ge padh luube me nyaahn bang gihn ge naa kwaad luub anaa arob yaa agamloohng Jeacuu Kriihjte ke nyingi ne cahngi. Mag luub nu beer mee bang gihn ge nu ukony yihn yi tiihyi. 19 1:19 1:5 Mag lum ayiihi teeg mee kedea tiihy gihn maa adiehr beere yeyi ubeehdo naa athaar ke nyoge. Nyoge mooge ge akweer ke mag luub ni noono e lum Jeacuu Kriihjto naa ayiih gene awii gene. 20 §1:20 Yimoanoj: 2Tim 2:17Alekjander: 2Tim 4:14; 1Kor 5:5 Himanoj kedea Alekjander ge acuba yi cing atiihb ukeehg ge e ne room ke yaa nu. Ge acuba yi cing atiihb ukeehg ne kihm gen beere lubo me raaj be cahg gene ke robo ke nying Juog!

- 1 Timodhy
- <
- 1
- >

*1:1-2 1:1 Ngad oohr: 2:7 Ngad Boadh nyoge: Tii 3:4 Gaahno: Klo 1:26-27

†1:1-2 1:2 Timodhy: 1Kor 4:17 Nyethiin yeya: 1Kor 4:15; 1Th 2:11; Tii 1:4

‡1:3 1:3 Epicoj: Tiihy 20:1 Puohny giih toohd: 4:1-10; 6:3-5, 20-21; 2Tim 2:16-18, 23-26; Tii 1:10-16; 3:9-11

1:4 1:4 4:7; 6:20; 2Tim 2:16, 23; 4:4; Tii 1:14

1:5 1:5 1:14, 19; 2:15; 4:12; Rom 12:9; 13:10; 1Kor 8:1; Gal 6:10; 2Tim 1:3, 13; 3:10; Tii 1:15

1:6 1:6 1:4; 6:4, 20; Tii 1:10

1:8 1:8 Rom 7:12, 16

1:9 1:9-10 Gal 5:19-21

1:10 1:10 4:6; 6:3; 2Tim 1:13; 2:2, 15; 3:14; 4:2-3; Tii 1:9; 2:1, 7-8

1:11 1:11 1Th 2:4

1:12 1:12-17 2:7

1:12 1:12 Gal 1:15-16

1:13 1:13 Tiihy 8:3; 9:1-5; 1Kor 15:9; Gal 1:13

1:14 1:14 1:5; 1Kor 15:10

1:15 1:15 Luk 15:2; 19:10; Rom 5:8

1:16 1:16 Epi 3:7-9; Klo 1:25

1:17 1:17 Rom 16:27

1:18 1:18 4:14; 6:12; 1Kor 9:24-25; 2Tim 4:7-8; Juud 3

1:19 1:19 1:5

§1:20 1:20 Yimoanoj: 2Tim 2:17 Alekjander: 2Tim 4:14; 1Kor 5:5

© 2003 WBT