- 1 Korindh
- <
- 1
- >

1 KORINDH
Wargahng Poal Mar Umodho Yihr Yaa Korindh
Rob Ke Nying Warga
Dhog gihr umodho naa aoohr Poale yihr yaa Korindh ngo anaa agweed kaa nying gwiir dhe yoohn beehdo kedea yiiho gihr akuud yaa yiiho naa athob Poale yi geen Korindh. Geen Korindh anaa anahg geew gihr yaa Griihg me duohng keter, kedea e naa anahg geen duohng gihr dhaahr Roama gihr Akaayo. Korindh anahg geew maa awiihj ke nying kuohn ngiew giih ne yea, dhe yoohn wuohbo, giih tooy cwihny ne yug yea kedea dhog yiehdh kway Juog me thoohdh me ne keede.
Poal gihn teeg naa anuu umodho yihre anahg gwiir giih reje naa ayug rog gen neehn paah kedea yug giih tooy cwihny keew akuud yaa ayiiho, kedea luube ke nying giih bal maa nyuohm, luube ke nying ngahy nyepinye, ke nying loohng akuud yaa ayiiho, ke nying muuny Wahy Juog kedea ke nying cahro yi thoo. Ka rub Ciig Beere ke nying luube giih ni ngo anyoadhe ne cohg.
Ngol 13 nyoadh ngo kejea nhyaahro e naa muuny Juog me beer keter naa acube yihr joe, e naa goan deeh gihn rom ke ngahyo ne dug yi kitaab gihn.
Kaa Acaan Luube
Lum umodho 1:1-9
Paah kiin akuud yaa ayiiho 1:10-4:21
Giih bal kedea dhe yoohn beehdo paajo 5:1-7:40
Akuud yaa yiiho kedea yaa kwihy Juog 8:1-11:1
Dhe yoohn beehdo yaa akuud yaa yiiho kedea wuor Juog 11:2-14:40
Cahro gihr Kriihjto kedea jo ayiiho 15:1-58
Muuj ke nying jo ayiiho yi Judea 16:1-4
Gihr ngud Poal kedea gug luube 16:5-24
1
Maahdh
1 *1:1 Gal 1:1Cojtheanej: Tiihy 18:17 Beehda an, a Poal e akwany Juoge ne ngad oohr gihr Jeacuu Kriihjto wa ka daahd Juoge ke kar cwihnye, an maa Cojtheanej ngad akuud gihro, 2 1:2 2Kor 1:1; Tiihy 18:1 wa naa aoohr dhog gihn yihru.
Aoohr wane yihru wu akuud yaa ayiiho giih Korindh, wu ge akwany Juoge ne yaae maa anyoohne tooro rog gen bang gihn wu anweehd keehd Jeacuu. Thiow wu anweehd keehd yaa apuoj Jeacuu Kriihjto Ruohdh ke bang upiny cang ne Ruohdh gihr gen wa ka nahge Ruohdh gihro.
3 Beehn Juog Wuro ge ke Jeacuu Kriihjto Ruohdho cub gene muuny Juog kedea doohr yihru.
Muohj Koohr Juog
4 Juog koohre beehde muohja muohjo ke nyingu bang gihn acube muunye yihru ke dhe yoohn Jeacuu. 5 1:5 2Kor 8:7 Jeacuu e naa acub deeh lonyo me duohng yihru naa ayabe wudhu ungeyu luube kedea ungahyu cuohn loohnge. 6 Noono e Ciig Beer gihr Jeacuu gihn atiihye rogu ngo uneehno, 7 1:7 2Th 1:7; Tii 2:13 e naa kaa ayoadu kwaad muuny cub wahy Juoge cang yihru kaano alogu cwihnyu ne koar cahng unyoadh Jeacuue ree. 8 1:8 Pihp 1:6; 1Th 3:13; 5:23 Tee me weehg cwihnyu ngahmo ucube yihru cog ne naang, beere gihn me thiin me raaj me yoad rogu tooro cahng uduu Jeacuu Kriihjto Ruohdho. 9 1:9 10:13; 1Th 5:24; 2Th 3:3 Juog ngaa acuohn wun udoohngu naa anweehd ke Waahde Jeacuu Ruohdho lume maa arobe be waare.
Akeehg Kiin Jo Yiiho
10 1:10-11 3:3; 11:18; 2Kor 12:20; Epi 4:2-6; Pihp 2:2; Jon 17:21-23 Me neehn kaa aoohr Jeacuu Kriihjto Ruohdho an nyingu akwaya jo wan kejea madu lumu naa acielo beere keewu be paahy. Gihn paru kedea gihn ayiihu nahg gene nyepiny acielo me cwihny be daage. 11 Jo wan, yaa paar Kloae mooge ge arubo yihra e gihn me kan gene tooro kejea akeehg maa ayug ree kiinu. 12 †1:12 3:4Apolo: 3:5-6, 22; 4:6; 16:12; Tiihy 18:24; 19:1Piihter: 1Kor 3:22; 9:5; 15:5; Gal 2:9, 11-14; 2Kor 10:7 Akeehg abeehno kaa nying gihn: Ngaa moogo kiinu kobe, “A ngad batien Poal” e ngaa moogo kobe, “A ngad batien Piihter” e ngaa moogo kobe, “A ngad batien Apolo” e ngaa moogo thiow kobe, “A ngad batien Kriihjto.”
13 Gihn jo wan! Kriihjto yea apaahng naa akuude ne? Anahg Poal e naa naa agur ngahy yaadh maa ariihw uthowe ke nyingu ne? E thiow, luogwahy anaa acub yihru beere wu udoohng ne yaa Poal ne? 14 ‡1:14 Krijpuj: Tiihy 18:8Gaaw: Rom 16:23-24 Koohr Juog muohja muohjo bang gihn luogwahy acuba ke yihr Krijpuj kedea Gaaw cog. 15 Caahn e keá ne ngaa tahr ngo kejea luogwahy acuba yihre udoohnge ne ngad batiena. 16 §1:16 Yijtepaano: 16:15 Yijtepaano kedea jo paare luogwahy anaa acuba yihr gen thiow. Abea wiiha para paro kejea ngaa moogo maa acuba luogwahy yihre keehdo tooro. 17 A teed athiir yihru: a kuu aoohr Kriihjte ne ngad luogwahy abea a aoohre ne ngad puohny Ciig Beer. Kedea a kuu apuohnyo kaa dhe yoohn ka rub yaa ngahy luube wiih piny beere tee gihn yoad ke nying gihn agur Jeacuu rih yaadh maa ariihw be rwaahny.
Kriihjto Nyoadh Tee Gihr Juog Kedea Ka Ngahy Juoge Luube
18 1:18 Rom 1:16; 2Kor 4:3 Thon Jeacuu ngahy yaadh maa ariihw koany gihre tooro yihr yaa arwaahnyo abea ke kur maro, wo yaa ayoad boadh wahy, thon Jeacuu anyoadh tee gihr Juog yihro. 19 1:19-20 3:18-20; Mat 11:25; Rom 1:22 Ngo agweed yi kitaab Juog naa Juog arubo kea,
“Loohnge giih yaa ngahy luube yihdh gen ucooda
kedea ulyaahba wudh yaa nying gen teeg.”
20 Abea yaa ngahy luube ge naa kee awaahn ni? Ngaa apuohny naa kee? Wale kwaad yaa dhog ge teeg ge naa kee awaahn ni? Kaano e ngo anyoadh Juoge kejea giih rob yaa ngahy luube upiny kan ge beehda giih maa apuoge. 21 1:21 Rom 1:19-20 Wa maano, e Juog e beehde e naa ngaa ngahy luube me ne cohg ngo be rom dhaano utaahngo ke ngeyo ke dhe yoohn ngahy luube mar yaa upiny kan. Abea yaa ayiih puohny gihn puohny wane kedhe yoohn rob nyoge me nyinge gen be teeg, boadh wahy yoad gene yoado. 22 1:22 Mat 12:38; Jon 4:48; Tiihy 17:18, 32 Yaa Judea mar gen, ge daahd gihn me gaahy nyoge utiihye ree umodho ne nyoadh tee Juog, kedea yaa padh Judea ge daahd udoohng gene ne nyoge me ngahy luube. 23 1:23 2:14; Gal 3:1; 5:11 Abea mar wan, wa rubo kaa nying thon Jeacuu Kriihjto ngahy yaadh maa ariihw. Puohny gihr wan noono kob Judea kejea ngo dhahl koohm gen, kedea kob yaa padh Judea kejea beehda gihr puoge now. 24 1:24 1:18; 2:5; Klo 2:3 Abea keehd maano, e ngo niid yaa acuohn Juoge keew Judea kedea keew yaa padh Judea kejea Jeacuu nyoadh tee gihr Juog kedea ka ngahye luube kii ngo. 25 1:25 2Kor 13:4 Nea Juog wonge bahdh, e bahdh wong Juog akaal wiih dhaano utaahngo me ngahy luube kedea nea Juog beehda adooro e adooy Juog akaal wiih tee gihr dhaano utaahngo.
26 1:26 Jon 7:48 Paru wudhu do jo wan, ge anaa akwany Juoge wun, wu anahg nyoge me ngihde? Kuu anahg nyoge me thoohdh kiinu ge naa yaa na ngahy luube wa mar yaa wiih piny. Kedea kiinu atooro nyoge me thoohdh me lum gen ke lihngo yi paajo kedea wu kuu anahg nyethea ruohdhe. Wu kuu anahg kwaad yaa nu. 27 1:27-28 Rom 12:16; Jeam 2:5; Luk 1:51-53; 6:20 Abea Juog be tiihyo wa gihn nu. Juog akwany ngaan cuohn yaa wiih pinye ne ngaa me wiihe tooro beere wudh yaa koohbo kejea ge ngahy luube laahye laahyo. Thiow akwany ngaa cuohn naa adooro beere wudh yaa koohbo kejea ge kaahye, laahye laahyo. 28 Juog akwany yaa niid ne yahng maa yaa koohm ge dhahl kedea giih me gihr nying gen tooro ne raany yaa cuohn yaa wiih pinye ne nyoge me doonge. 29 Juog utiihyo wa gihn nu beere ngaa me beel nyum Juog tooro. 30 1:30 2Kor 5:21 Beehda ke nyinge e naa adoohngu naa anweehd keehd Jeacuu Ngad Boadh nyoge. Juog Jeacuu aoohre ne yug won ne nyoge me ngahy luube kedea Jeacuu e naa ameehg Juog yiih won ne yaae. Kedea ukahle adhemuohme oogo rogo maa ngo athow ke nyingo beere boadh wahy yoado yoado. 31 1:31 2Kor 10:17; 11:30; 12:5; Epi 2:9 E naa gihn agweed yi kitaab Juog naa Juog arubo kea,
“Ngaa daahd beel,
kea beele kaa nying gihn atiihy Juoge.”

- 1 Korindh
- <
- 1
- >

*1:1 1:1 Gal 1:1 Cojtheanej: Tiihy 18:17

1:2 1:2 2Kor 1:1; Tiihy 18:1

1:5 1:5 2Kor 8:7

1:7 1:7 2Th 1:7; Tii 2:13

1:8 1:8 Pihp 1:6; 1Th 3:13; 5:23

1:9 1:9 10:13; 1Th 5:24; 2Th 3:3

1:10 1:10-11 3:3; 11:18; 2Kor 12:20; Epi 4:2-6; Pihp 2:2; Jon 17:21-23

†1:12 1:12 3:4 Apolo: 3:5-6, 22; 4:6; 16:12; Tiihy 18:24; 19:1 Piihter: 1Kor 3:22; 9:5; 15:5; Gal 2:9, 11-14; 2Kor 10:7

‡1:14 1:14 Krijpuj: Tiihy 18:8 Gaaw: Rom 16:23-24

§1:16 1:16 Yijtepaano: 16:15

1:18 1:18 Rom 1:16; 2Kor 4:3

1:19 1:19-20 3:18-20; Mat 11:25; Rom 1:22

1:21 1:21 Rom 1:19-20

1:22 1:22 Mat 12:38; Jon 4:48; Tiihy 17:18, 32

1:23 1:23 2:14; Gal 3:1; 5:11

1:24 1:24 1:18; 2:5; Klo 2:3

1:25 1:25 2Kor 13:4

1:26 1:26 Jon 7:48

1:27 1:27-28 Rom 12:16; Jeam 2:5; Luk 1:51-53; 6:20

1:30 1:30 2Kor 5:21

1:31 1:31 2Kor 10:17; 11:30; 12:5; Epi 2:9

© 2003 WBT