- 2 Korindh
- <
- 4
- >

4
1 4:1 3:4, 6 Caahn e Juog e naa acub wan ne tiihy tiihye ke dhe yoohn aduue cwihnye caahn rogo. Kedea cwihny wan be daag. 2 4:2 2:17; 6:4 Abea gihn nud kwaad giih yaahr kuohm ge tiihj ke piny, ge awii wane. Giih waan yej ge tooro yihr wan, kedea lum Juog yea be waar wane. Abea gihn nud thiow wa bar maalo ke puohny adiehj lum Juog beere e ngahy kwaad dhaane kejea wa rob adiehr nyum Juog. 3 4:3 1Kor 1:18 Awaahn ni, Ciig Beer e puohny wane, nea ngo agoohg ke ngeyo, bang gihn awum waare piny, e ngo awum ke waaro ke yihr yaa arwaahnyo. 4 *4:4 Jon 12:31; Epi 2:2Neehn Juog: Klo 1:15; Judea 1:3 Yaa kuu ayiiho wudh ge aciehg atiihb ukeehge ge e naa ruohdh gihr giih wiih piny beere tee daahr gihn beehn ke dhe yoohn Ciig Beer kedea kaa amoar Ciig Beere wiih Kriihjto ge neehn Juog kii ngo be rom gene ke niido. 5 4:5 1:24 Ge puohny wane, e wa be rubo kaa nying wan. Wa rubo kaa nying Jeacuu Kriihjto ge beehda Ruohdh. Abea ke nying wan, wa rob gihn: kejea wa beehda baahng me tiihyo yihru ke nying tiihy Jeacuu rog wan. 6 4:6 2Kor 3:18; 1Pii 2:9 Bang gihn Juog ngaa arob ngo kea, “Beehn daahre nude yi muudho,” e naa ayab wudh wan ungey wane ngo kejea daahr gihre kedea teege ge niid ke rih Jeacuu.
Giih Raahm Kedea Giih Gaahn Ngad Oohre
7 Abea daahr kedea tee gihr Juog ge wa dhaahb, ge acub yi koohm wan ge room wa dag ge thow. Ge acub gen yi gihn me thow, e nyoadh ngo kejea daahr kedea tee ge aay ke bang Juog padh ke bang wan. 8 4:8 1:8; 7:5; 11:23-29 Giih me reje ge pahdh wudh wan ke dhog yiehdhe beehde abea yihdh wan be baadh. Ka moogo e wudh wan ke lyaahbo, abea aduun wan be kuong ngolo, uwii wane gihn nu piny. 9 Nyoge ubuohj ke kedh bahng rog wan abea Juog wa be paahle oogo. Ngwiilo kedh rog wan abea wa be thow. 10 4:10 1:5; Rom 6:8; Gal 6:17; Pihp 3:10-11 Koohm wan ge giih me nii thoo wa mar Jeacuu. Gihn nu nyoadh ngo kejea Kriihjto ngaa kuow e ne cub kuowo yihr koohm wan. 11 4:11 Rom 8:35-36; 1Kor 15:31 Bang gihn wa ge koohm wan kuow, rog wan kwaay wane kaa yoado yi thoo ke nying Jeacuu. Noono e kuowo gihr Jeacuu ree nyoadhe nyoadho yi koohm wan ge thow. 12 4:12 Klo 1:24 Gihn nu nyoadh ngo kejea wa beed yi thoo abea maru wu beed yi kuowo.
13 Ngo agweed yi kitaab Juog naa,
“A arubo bang gihn a ayiiho.”
Ke dhe yoohn kwaad yiih nu, e wa arubo bang gihn wa ayiiho. 14 4:14 1Kor 6:14; Rom 8:11 Bang gihn ngo ngahy wane kejea ngaa aweehg Jeacuu Ruohdhe cahro batien thoo, wa uweehge cahro tiehd ke Jeacuu ukahle wan kedea wun ne cuung nyume. 15 4:15 1:5-6, 11; 9:11, 15 Giih ni cang ge yuga kaa nyingu, beere yaa yoad muuny Juog rog gen jwag gene jwaa kiinu. Noono umeehg muuny Juoge muohj koohr Juog ne moar wiihe jwag ree.
16 4:16 Epi 3:16 Ke nying gihn nu e ne bahnge cwihny wan kuu adoohng bahw. Keehd me beehde koohm wan uthumo yi goohg ke nying nihn e cwihny wan kaa alongthihn, tee jwage jwago ke nying nihn. 17 4:17 3:18; Rom 5:2; 1Pii 1:6-7 Nye giih reje ge apahdh wudh wan ge aguo bar ne leew uyoad moar wihj me guge tooro akahl gene rog wan. 18 4:18 Rom 8:25; Judea 11:1 Nea maano e wudh wan be cub wane rog giih niid dhaano utaahnge ke wonge bang gihn kwaad giih nu ge ugug. Wudh wan cub wane ke rog giih me be rom guuo ne weey weey ge be niid ke wong.

- 2 Korindh
- <
- 4
- >

4:1 4:1 3:4, 6

4:2 4:2 2:17; 6:4

4:3 4:3 1Kor 1:18

*4:4 4:4 Jon 12:31; Epi 2:2 Neehn Juog: Klo 1:15; Judea 1:3

4:5 4:5 1:24

4:6 4:6 2Kor 3:18; 1Pii 2:9

4:8 4:8 1:8; 7:5; 11:23-29

4:10 4:10 1:5; Rom 6:8; Gal 6:17; Pihp 3:10-11

4:11 4:11 Rom 8:35-36; 1Kor 15:31

4:12 4:12 Klo 1:24

4:14 4:14 1Kor 6:14; Rom 8:11

4:15 4:15 1:5-6, 11; 9:11, 15

4:16 4:16 Epi 3:16

4:17 4:17 3:18; Rom 5:2; 1Pii 1:6-7

4:18 4:18 Rom 8:25; Judea 11:1

© 2003 WBT