- 2 Korindh
- <
- 5
- >

5
Kar Beehdo Gihro Paar Juog
1 5:1 2Pii 1:14 Ngo beehda gihn me ngahyo kejea nea koohmo ge beehdo wiih piny ke gen ge uthoo, e yihro unaa koohme me be thow Paar Juog maalo. Koohm nu ge uneehn wuude me Juog e naa ageer gen abea padh dhaano utaahngo. 2 5:2 Rom 8:23-24 Abea awaahn ni, wa agoohg bang gihn cwihny wan ayuohd ne laar mon yihdh wuud ageer Juoge udoohnge wa waare me nyaahn ge naa angaab rog wan. 3 Bang gihn nea wa angahbo ke waare me nyaahn e wa be cahg ke yuudo ne nyoge maa alony. 4 5:4 1Kor 15:53-54 Nye nihn ni poohd e wa ubeehdo ke koohme giih wiih upiny kan, wa agoohg ke nying giih reje naa apahdh wudh wan. Wa be daahd ngo utoor waare rog wan. Tooy waare rog wan nyoadh ngo kejea koohm wan ge tooro. Abea wa daahd ngo umon wane yi wod ageer Juoge udoohnge wa waare me nyaahn ge naa angaab wane. Kaano e gihn thow ngo umuony gihn yihre ne kuowe. 5 5:5 1:22 Beehde Juog ke ngude e naa agwiir wan ke nying gihn ni. Noono, e Wahy Juog acube yihr wan ne mieg wan kedea ne nyoadh giih beeye ge yoad wane.
6 Gihn nu cwihny wan ameehge ngahmo, kedea ngo ngahy wane kejea ge poohde e wa ubeehdo ke koohme giih wiih piny kan e nyoadh ngo kejea wa poohd baahr ke Jeacuu Ruohdh. 7 5:7 1Kor 13:12; 1Pii 1:8-9 Yiiho e ne kaahn yi beehdo gihro ke nying nihn abea padh gihn niid e ne kaahn. 8 5:8 Pihp 1:23 Cwihny wan angahmo kedea wa daahd ngo uwii wane koohme giih wiih piny kan piny beere wa mahd paar Ruohdh Jeacuu. 9 5:9 Klo 1:10; 1Th 4:1 Gihn moogo me daahd wane tooro. Abea wa daahd cwihny Juog ke yugo med awaahn ni, keehd me ne wane upiny kan ke koohme wale rog wan amad wane Paar Ruohdh Jeacuu. 10 5:10 11:15; Tiihy 17:31; Rom 2:6; 1Kor 3:13-15; 4:5; Pihp 3:19; 2Th 1:7-10 Wo cang, wo ucuung nyum Jeacuu cahng Lug gihr Juog. Noono, e kwaad dhaano cang kihm kaa kwaad gihn anaa ayuge upiny kan. Gihn beer ke gihn raaj naa ayug dhaane e ngo kaahn kuohm gihn ne ree awaahn ni.
Tiihy Ngad Oohr
11 5:11 4:2; 6:4; 1Kor 9:22 Lwahr ke nying ukihm e naa gihn amag wane yi wudh wan. Noono e wa buohj kaa tiihj ne meehg nyoge me thoohdh yiih lum Juog. Juog cwihny wan ngahye kejea wa rob adiehr. Thiow gaahna gaahno kejea yi cwihnyu alongthihn, ngo ngahyu kejea wa rob gihn maa adiehr. 12 5:12 1:14; 3:1 Jo wan, gihr wan padh beel e ne tum wane nyumu keehdo. Wa daahd ngo uyoadu dhe yooh me beelu udoohng wudhu mor ke nying wan. Wa daahd ngo thiow uromu luube ke beehro yihr yaa beel ke nying giih niid ke wong ukwihy gene muu par kaa aduulo. 13 Nea wa utiihyu wa nyoge me wudh gen arahnyo e wa tiihyo ke yihr Juog. Abea nea wa tiihyo wa nyoge me wudh gen kwel, e wa tiihyo ke yihru. 14 5:14 Jon 17:23; Rom 8:35; Gal 2:20; Epi 3:19; 5:2, 25; 1Jon 3:16 Wa tiihyo wa gihn nu kaa nying nhyaahro gihr Jeacuu. Ngahy wane kejea Jeacuu e acielo cog, athow e keede ke nying nyoge cang. Gihn nu nyoadh ngo kejea nyoge cang, thoo ayoad gene keehd Jeacuu tiehd. 15 5:15 Rom 6:3-4; 7:4; 14:7-9 Jeacuu athow ke nying nyoge cang beere yaa wahy ge aboadh, rog gen mad gene ke bang Jeacuu. Wa maano, e ge be rom beehdo ke kar wudh gen keed gen keehdo abea ge beehdo kaa nying Jeacuu ngaa athow ucahre ke nying gen.
16 Nea maano, e wa be cahg rob rih ngaa moogo wa ka rub dhaano utaahnge ke luub wiih piny kan. Umodho coon keehd Jeacuu, e wa anaa arubo ke nyinge ke luub wiih piny ge rob dhaano utaahnge. Awaahn ni gihn nu be cahg wane ke robo ke nyinge.
17 5:17 Rom 6:4; Gal 6:15; Epi 4:24; Any 21:5 Noono, nea dhaano amahd bang Jeacuu, e ngaa nu beehda ngaa me nyaahn. Dhe yoohn ka na beehd ngaa nu kii ngo ree waare waaro ubeehde ke dhe yooh me nyaahn. 18 5:18 Rom 5:10 Giih nu cang, Juog e naa ayug gen. Wa anaa anahg yaa mahn giih Juog, abea awaahn ni, wa aloge udoohng wane ne gome ke dhe yoohn Jeacuu. Tiihy acub Juoge yihr wan ne kony nyoge mooge thiow udoohng gene ne gome. 19 5:19 Rom 3:24-26; Klo 1:20 Gihn teed wane e gen: Juog gom amage keehd nyoge cang ne raj ke nying Jeacuu. Anyoohne giih nyoge ge be mag Juoge yi cwihnye keehdo. Kedea ubeehn Juog ucube loohng gihn meehg nyoge doohng ne gome keehde yihr wan.
20 5:20 Mat 10:40 Awaahn ni, wa beehdo ruohdh apiile giih Jeacuu ge rubo ke leeb Juog. Wu akway wane ke nying Jeacuu udoohngu ne gome ke Juog. 21 5:21 Jon 8:46; Rom 8:3; 1Kor 1:30; Gal 3:13; Judea 4:15 Ngahyo cang kejea Jeacuu kihd anyoohne tooro ree. Abea keehd maano, e ngo akaab Juoge ucub adhemuohme giiho cang wiihe. Wiih gihn nu aduog Jeacuue naa ameehge won doohng naa abiohgrwaale nyum Juog.

- 2 Korindh
- <
- 5
- >

5:1 5:1 2Pii 1:14

5:2 5:2 Rom 8:23-24

5:4 5:4 1Kor 15:53-54

5:5 5:5 1:22

5:7 5:7 1Kor 13:12; 1Pii 1:8-9

5:8 5:8 Pihp 1:23

5:9 5:9 Klo 1:10; 1Th 4:1

5:10 5:10 11:15; Tiihy 17:31; Rom 2:6; 1Kor 3:13-15; 4:5; Pihp 3:19; 2Th 1:7-10

5:11 5:11 4:2; 6:4; 1Kor 9:22

5:12 5:12 1:14; 3:1

5:14 5:14 Jon 17:23; Rom 8:35; Gal 2:20; Epi 3:19; 5:2, 25; 1Jon 3:16

5:15 5:15 Rom 6:3-4; 7:4; 14:7-9

5:17 5:17 Rom 6:4; Gal 6:15; Epi 4:24; Any 21:5

5:18 5:18 Rom 5:10

5:19 5:19 Rom 3:24-26; Klo 1:20

5:20 5:20 Mat 10:40

5:21 5:21 Jon 8:46; Rom 8:3; 1Kor 1:30; Gal 3:13; Judea 4:15

© 2003 WBT