- 2 Korindh
- <
- 2
- >

2
1 2:1 12:21; 1Kor 4:21 Noono e wiiha apara kejea kare tooro ubeehna ne liew wun awaahn ni, bang leehw gihn nu kahl giih raahm rogo. 2 Nea cwihnyu araanya, e ngaa e nuu umeehg cwihnya doohng med? Wu naa yaa meehg cwihnya doohng med. Abea nea cwihnyu araanya, e cwihnya uyugu med ke ne diih? 3 2:3 13:10 E naa gihn agweeda wargahng acahng yihru, beere nea cahng beehna bangu e cwihnya be raany yaa dhiil cwihnya ke yugo med. Bang gihn cwihnya be diiw kedea ngo ngahya kejea med cwihnya beehda med cwihnyu thiow. 4 2:4 7:8; Tiihy 20:31; 1Kor 16:24 A agweehdo yihru ne cahng e aduuna urahmo keraahyo kedea e piih wonga ge uwaad ne cur. Keehd maano e a kuu adaahd cwihnyu ke raanyo. A daahd ngo ungahyu kaa anhyaara wun kii ngo.
Wiiu Lubo Piny Yihr Ngaa Ayug Adhemuohm
5 Nea dhaano cwihny ngaa moogo araanye e ngo keá yugo ke riha. Ngo ayuge ke rogu cang, wale ne lwag yi gihn roba, e ngo ayuge ke rog nyoge mooge kiinu. 6 2:6 7:11 Ukihm gihn akihm nyoge me thoohdhe ngo keehde kiinu ngo beer wa kaano. 7 2:7 Klo 3:13 Gihn nud, wiiu awuohj gihre piny yihre, kedea ciihmu cwihnye, beere cwihnye be rahny unahge ngwedh. 8 Nyingu akwaya, umeehgu ngaan nu ngey ngo kejea ngo anhyaaru ne cohg. 9 2:9 7:15; 10:6 Wargahng acahng anaa agweeda yihru ne tum wun ne niid ngo nea giih roba yihru ge tiihyu tiihyo cang. 10 Ngaa wiiu anyoohne piny yihre, e anyoohne ge wiia ke piny yihr ngaan nu thiow. Nea gihn me wii piny nud, e ngo wiia ke piny kaa tee Kriihjto kedea ke nying uyoadu gihn me beer. 11 2:11 1Pii 5:8 Anyoohne wiia ke piny thiow beere wo be taay atiihb ukeehge, bang gihn dhog yiehdh tiihy atiihb ukeehge kii ngo ge ngahy wane.
Tiihy Ngad Oohr Yi Troaj Kedea Macedoanya
12 2:12 1Kor 16:9 Naa a'aaya ne ci geen Troaj ne puohny Ciig Beer, e ayuuda e yoohn puohny ayab Juog yihra kun caadi. 13 *2:13 1Th 3:1Tiihtuj: 2Kor 7:6, 13-14; 8:6, 16, 23; 12:18; Gal 2:1, 3; 2Tim 4:10; Tii 1:4Macedoanya: 7:5; Tiihy 20:1 Abea keehd maano, e cwihnya kuu anaa piih, bang gihn ngado e nyinge Tiihtuj kaa yoado yi Troaj. Gihn nu, e nyoge awiihwa ubara yi piny Macedoanya.
14 Abea muohjo koohr Juog! Bang gihn e ne meehg won taaj jo mahn giiho ke dhe yoohn Kriihjto. Kuohn coa yea e wo meehge ke rob ke nying Jeacuu ubeehn Ciig Beer unyaaye wa gihr mow me ngwaahy. 15 2:15 1Kor 1:18 Nea yihr Juog, e gihn me ngwaahy kod nud. Gihn ngwaahy beehda Kriihjto ge anweehd won keehd Juog kedea ngo ungwaahy kod yihr yaa wahy gen aboadh kedea yihr yaa ci paar maaj thiow. 16 †2:16 Ngaa rom ngo ke tiihyo: 3:5-6 Yihr yaa ci paar maaj ge ngwaahj ngwahj thoo rogo, abea yaa wahy ge aboadh ge ngwaahj kuowo rogo. Abea ngaa noono rom ke yoado me rom tiihy nu ke tiihyo? 17 2:17 4:2; Pihp 1:15-17; 1Th 2:3, 5, 10; 1Pii 4:11 Beehda kwaad nyoge me neehn wan. Bang gihn wa padh nyoge me daahd ngiihny ke nying puohny lum Juog neehn amahr nyoge me tiihyo wa maano. Beehda Juog ke ngude e naa aoohr wan, noono, e wa rob gihn maa adiehr nyum Juog, ke nying Kriihjto.

- 2 Korindh
- <
- 2
- >

2:1 2:1 12:21; 1Kor 4:21

2:3 2:3 13:10

2:4 2:4 7:8; Tiihy 20:31; 1Kor 16:24

2:6 2:6 7:11

2:7 2:7 Klo 3:13

2:9 2:9 7:15; 10:6

2:11 2:11 1Pii 5:8

2:12 2:12 1Kor 16:9

*2:13 2:13 1Th 3:1 Tiihtuj: 2Kor 7:6, 13-14; 8:6, 16, 23; 12:18; Gal 2:1, 3; 2Tim 4:10; Tii 1:4 Macedoanya: 7:5; Tiihy 20:1

2:15 2:15 1Kor 1:18

†2:16 2:16 Ngaa rom ngo ke tiihyo: 3:5-6

2:17 2:17 4:2; Pihp 1:15-17; 1Th 2:3, 5, 10; 1Pii 4:11

© 2003 WBT