- Kloajya
- <
- 4
- >

4
1 Wu yaa yihru ne baahng kaahnu baahng giihu ke dhe yooh me beer me ne cohg. Wudhu keá wul rih ruohdhu e ne Maalo ge maany ka kaahnu baahng kii ngo.
Loohng Juog Yihr Yaa Akuud
2 4:2-4 Rom 15:30; Epi 6:18-19 4:2 Pihp 4:6; 1Th 5:17 Cubu cwihnyu yi kway Juog kedea cubu wudhu rih gihn kwahyu ke nyinge maa muohju koohr Juog. 3 4:3 Rom 15:30 Kwahyu thiow ke nying wan beere Juog dhog yiehdhe cube cubo yihr wan ne puohny lum Juog ge anyoadh Juoge awaahn ni ke nying Ngad Boadh nyoge kedea lum nu e naa amag an ke nyinge. 4 4:4 1:26 Kwayu Juog beere Juog dhe yooh cube cubo upuohnya Ciig Beer ke nying Jeacuu nyum nyoge ke dhe yooh me ne wag wag bang gihn e naa tiihya. 5 4:5 Epi 5:16 Nea dhe yooh acub Juoge kea puohnyu Ciig Beer ge rubo ke nying Jeacuu yihr yaa kuu ayiiho ke dhe yooh me pahdh yi cwihny gen. Baru maalo ke puohny Ciig Beer wa maano bang gihn Jeacuu uduu ne kihm nyoge awaahn ni. 6 4:6 Epi 4:29; 1Pii 3:15 Rubu yihr yaa nu ke dhe yooh me beer me meehg gen yiih lum Jeacuu Kriihjto. Kaano e kare nud yihru me romu wudh luub gen ke beehro.
Maahdh Yihr Yaa Akuud
7 *4:7 Tiicihcuj: Epi 6:21-22 Tiicihcuj e man oohra ke warga bangu. Onecimuj ucaahdho keehde tiehd. Kwaad giih ayug rog gen riha kan ge urob Tiicihcuje yihru. Tiicihcuj beehd umiiha maa anhyaara keraahyo. Beehda ngaa me a akonye ke cwihnye acielo kedea utiihyo keehd an tiehd yi tiihy Ruohdh. 8 Tiicihcuj aoohra bangu beere caa ne rob ka beehd wane kii ngo kedea beere cwihnyu meehge ke ngahmo. 9 †4:9 Onecimuj: Pihl 10-12 Ngo aoohr tiehd keehd Onecimuj. Onecimuj beehda ngad geenu kedea ngo beehda ngaa maa anhyaara wa umiiha. Ngo utiihy thiow ke cwihnye acielo yi tiihy Ruohdh Jeacuu. Giih atiihy rog gen kan ge urob gene yihru.
10 ‡4:10 Arijtarkuj: Tiihy 19:29; 27:2; Pihl 24Maarko: Tiihy 12:12 Arijtarkuj ge ni yi thijin keehd an tiehd wu amaahdhe. Maarko uwur Barnaba wu amaahdhe thiow. (Me neehn kaa aruba yihru ke nyinge kejea ngo uoohra bangu e kea ne loru ngo beer mee nea wahnh bangu). 11 Jocwa ge cuohn ne Jujtuj wu amaahdhe thiow. Jo ni adahg ge naa yaa Judea maa ayiih Jeacuu me tiihy keehd an. Ge ne meehg nyoge yiiho udoohng gene ne yaa Dhaahr Juog. Yaa ni adahg cwihnya aciihm gene ne cohg. 12 §4:12 Epabraj: 1:7; Pihl 23 Wu amaahdh Epabraje ge ngad geenu kedea ngad tiihy gihr Jeacuu Kriihjto. Epabraj buohj kaa kwaj ke nyingu ke cwihnye acielo beere yiiho gihru udoongo naa amagu ngo ke cwihny acielo kedea beere cwihnyu be diiw rog giih daahd Juoge. 13 Epabraj ukwahyo ke nyingu bang ngo utiihyo keraahyo ke nyingu kedea ke nying yaa geen Loadiihcya maa thiow ke nying yaa geen Yirapoalij. A ke nguda ngo roba robo yihru kejea ngo utiihyo ke nyingu. 14 *4:14 Luka: 2Tim 4:11; Pihl 24Demaj: 2Tim 4:10 Luka ge beehda Diktoar maa anhyaara maa Demaj wu amaahdh gene. 15 †4:15 Loadiihcia: Any 3:14 Maahdhu yaa akuud giih beed Loadiihcya kedea maahdhu Niimpa maa yaa akuud giih amahd paare.
16 Wargahng ni kwaanu ngo yihr yaa akuud cang, batiene nea ngo akwaan yihr gen, e kea doge ke kwaano yihr yaa akuud gihr Loadiihcya. Thiow nea yaa akuud gihr Loadiihcya wargahng aoohra yihr gen aoohr gene yihru e kea kwaanu ngo yihr yaa akuud cang.
17 ‡4:17 Arkiihpo: Pihl 2 Robu ngo yihr Arkiihpo kejea me neehn kaano adoohnge ne ngaa maa anweehd keehd Ruohdh Kriihjto kea dhiile tiihy acube yea ke thumo.
18 Awaahn ni a ne gweehdo ke cinga beere ngahyu kejea an naa agweehdo yihru. Beehn Juoge cube muunye yihru. Wudhu keá wul ne kwaj ke nyinga me neehn kaa amag an yi thijin. Beehn Juog cube muuny gihre kedea beehdo ke yoohm rog yihru.

- Kloajya
- <
- 4
- >

4:2 4:2-4 Rom 15:30; Epi 6:18-19

4:2 4:2 Pihp 4:6; 1Th 5:17

4:3 4:3 Rom 15:30

4:4 4:4 1:26

4:5 4:5 Epi 5:16

4:6 4:6 Epi 4:29; 1Pii 3:15

*4:7 4:7 Tiicihcuj: Epi 6:21-22

†4:9 4:9 Onecimuj: Pihl 10-12

‡4:10 4:10 Arijtarkuj: Tiihy 19:29; 27:2; Pihl 24 Maarko: Tiihy 12:12

§4:12 4:12 Epabraj: 1:7; Pihl 23

*4:14 4:14 Luka: 2Tim 4:11; Pihl 24 Demaj: 2Tim 4:10

†4:15 4:15 Loadiihcia: Any 3:14

‡4:17 4:17 Arkiihpo: Pihl 2

© 2003 WBT