- Roama
- <
- 12
- >

12
Ka Beehd Akuud Yaa Ayiiho Kii Ngo
1 12:1 6:13; 1Pii 2:5 Jo wan, kea noono lihngu gihn roba yihru. Lihngu ngo bang gihn Juog cwihnye aluue bangu tiel me thoohdh. Aroba yihru kejea cubu rogu ne gihr remo me waayu Juog ke dhe yoohn tiihy giih nhyaar Juoge. Dhe yoohn nu e naa ka doohngu ne yaa wuor Juog ne cohg. 2 12:2 Epi 4:22-24; 1Th 5:21 Wu keá beehdo ke dhe yoohn kaa abeehd yaa wiih ngoome kii ngo. Abea meehgu Juog waar aduunu beere wu ubeehdo wa kaa alog Juoge wun. Kaano e naa ka ngahyu gihr aduun Juog, gihn beer nhyaare kedea ngo ne cal cal.
3 12:3 1:5; Mat 20:26; 1Kor 12:11, 28; Epi 4:17 Ke nying muuny Juog naa acube yihra, roba robo yihru kejea keá ngaa tihng wiihe maalo kea e ngaa me teeg ukaale wudh nyoge mooge. Abea nahge gihn maa adiehr e ne rob dhaane ke nyinge, kedea beehn kwaad dhaane rube cog kaa nying muuny Juog naa ayoade ke dhe yoohn yiiho mare. 4 12:4-5 1Kor 12:27 Kihd gihn akob naa kuohm dhaano utaahngo ke ngude ge acielo cog yihre ne giih me thoohdh me tiihy gen ne keede. 5 E ne neehn won, ge yaa ayiiho. Keehd me nahgo nyoge me thoohdh e wo acielo keehd Ngad Boadh nyoge wa kaa anweehd giih me thoohdh yi kuohm dhaano. 6 12:6-8 1Kor 12:4-11; 1Pii 4:10-11 Nea maano kea beehn dhaane kiino tiihye ke dhe yoohn muuny gihn acub Juoge yihre. Nea Juog wo amuoje ke tee me robo lum Juog, e kea robo ngo ke dhe yoohn ayiiho Juog ke cwihnyo. 7 12:7-8 Tiihy 6:1-3; 2Kor 9:5, 7 Nea Juog wo amuoje ke tee me konyo yaa ayiiho, e kea konyo gen. Nea ngo beehda tee gihr puohny, e wo dhiil puohny. 8 Nea ngo beehda cohg luube yi wudh nyoge ne meehg cwihny gen ngahmo, kea tiihyo ngo. Kwaad ngaan daahd ucube gihr nyepiny yihr dhaano kea cube ngo ke cwihnye cang. Kwaad ngaa acub nyum yaa yiiho ne ngaa duohng gen kea tiihye ne cohg, kwaad ngaa daahd gihn me beer ke tiihyo yihr nyoge, kea tiihye yihr gen ke med cwihny.
9 12:9 2Kor 6:6; 8:24; 1Tim 1:5; 1Pii 1:22; 1Kor 13:4-7 Beehn nhyaahre utoor yea giih waane. Wiiu tiihj me raany kuohm dhaano kedea buohju kaa tiihy kwaad gihn me beer me kony nyoge. 10 12:10 14:15; Jon 13:14-15; Gal 5:13; 6:3, 10; Epi 4:2; Pihp 2:2-3 Beehdu e rogu nhyaaru nhyaaro wa nyethen dhaano acielo. Wudhu keá laahy ne nyoadh wuohdo yihr dhaano. 11 12:11 8:9; Gal 5:25; Any 3:15 Yea tiihj keá lwagu kedea cubu rogu yi tiihy Juog ke cwihny acielo. 12 12:12 5:2-3; 8:24-25; Mat 24:13, 22; Luk 18:1; 1Kor 10:13; 1Th 2:14 Mihn cwihnyu ke nying gihn gaahnu, kedea guumu giih reje ge pahdh wudhu maa beehdu kaa kway Juog. 13 12:13 Gal 6:10; Judea 13:2 Nywaagu giih ne yihru keehd yaa ayiiho maa angoohng kedea meehgu yaa yiiho maa aleye kedea weehle beehdo miehyu.
14 12:14 Mat 5:44 Kwayu Juog udooje yaa joohr wun, kwayu Juog ne dooj gen. Abea Juog keá kwayu beere ge lame lamo. 15 12:15 1Kor 12:26; 2Kor 11:29 Mihn cwihnyu nea nyoge cwihny gen med kedea rahny cwihnyu nea gihr ngoohng wong apahdh wudh nyoge. 16 12:16 1Kor 1:10-11, 19-20, 27-28; 8:1 Beehdu beer ke rogu. Wu keá nhyaam abea yugu rogu ne baahng me tiihyo yihr nyoge. Keá ngaa koohbo kejea giih nyepinye ge ngahye cang.
17 12:17 1Kor 6:7; 1Th 5:15; 1Pii 3:9 Ngaa atiihy gihn me raaj rogu wiih gihn atiihye keá duogu ke gihn me raaj. Tiihyu ke kwaad gihn niid nyoge mooge ne gihn me beer. 18 Nea kare nud e kea yugu rogu ubeehdu e keehg tooro kiinu ke nyoge. 19 12:19 Mat 5:39 Keá ngaa coal kare yaage, abea wiiu ngo yihr Juog. Bang gihn ngo agweed yi kitaab Juog naa,
“Juog arubo kea,
‘Giih reje ge atiihy rog gen unahg an e nuu ucoal wudh gen.’ ”
20 12:20 Mat 5:44 Ngaa keá coal kare abea tiihyu wa kaa agweede yi kitaab Juog naa,
“Nea ngaa maa amaam anahg kahje
kea cub cam yihre.
Nea ngo anahg riowe,
kea cub piih yihre.
Nea wu utiihyo wa gihn nu,
e wiihe meehgu ke laahyo.”
21 Rogu keá meehgu taajo yihr giih me reje. Gihn me raaj taaj kaa tiihy gihn me beer.

- Roama
- <
- 12
- >

12:1 12:1 6:13; 1Pii 2:5

12:2 12:2 Epi 4:22-24; 1Th 5:21

12:3 12:3 1:5; Mat 20:26; 1Kor 12:11, 28; Epi 4:17

12:4 12:4-5 1Kor 12:27

12:6 12:6-8 1Kor 12:4-11; 1Pii 4:10-11

12:7 12:7-8 Tiihy 6:1-3; 2Kor 9:5, 7

12:9 12:9 2Kor 6:6; 8:24; 1Tim 1:5; 1Pii 1:22; 1Kor 13:4-7

12:10 12:10 14:15; Jon 13:14-15; Gal 5:13; 6:3, 10; Epi 4:2; Pihp 2:2-3

12:11 12:11 8:9; Gal 5:25; Any 3:15

12:12 12:12 5:2-3; 8:24-25; Mat 24:13, 22; Luk 18:1; 1Kor 10:13; 1Th 2:14

12:13 12:13 Gal 6:10; Judea 13:2

12:14 12:14 Mat 5:44

12:15 12:15 1Kor 12:26; 2Kor 11:29

12:16 12:16 1Kor 1:10-11, 19-20, 27-28; 8:1

12:17 12:17 1Kor 6:7; 1Th 5:15; 1Pii 3:9

12:19 12:19 Mat 5:39

12:20 12:20 Mat 5:44

© 2003 WBT