- 2 Timodhy
- <
- 4
- >

4
Lum Arob Yihr Timodhy
1 4:1 Tiihy 10:42; 2Kor 5:10; 1Pii 4:5 Gihn me tiihyi e man cuba yihri. Juog kedea Jeacuu Kriihjto Ruohdh, ge naa cuude giih cuba gihn tiihyi nyum gen. Jeacuu beehda cuud yi tiihy cuba yihri bang gihn unahg en e nuu ukihm nyoge cang cahng ubeehne ne beehd yi Dhaahre ke yaae. 2 4:2 Tiihy 20:20, 31; Tii 1:13 Beehdi e rihi agwiiri ne puohny lum Juog maa adiehr yihr nyoge. Dhiil ngo ke puohnyo yihr gen keehd me toor cwihny gene lihng giih puohnyi ni. Cohg wudh yaai kedea cuow gen nea ge awaahj. Gihn beer e dhiil gene ke tiihyo rob ngo yihr gen. Yih keá dhaahr ne puohny lum Juog yihr gen. 3 4:3 1Tim 1:10; 4:1 Tiihy giih nu bang gihn cahng ukweer nyoge mooge ke lihng puohny gihn rob athiir yihdh luub Juog ngo ubeehn. Noono udoohng gene e ge cej yaa puohny me puohny kwaad giih daahd gene ke lihngo, giih me be nhyaar Juoge. 4 4:4 1Tim 1:4 Ge ukweer ke lihng puohny maa adiehr kedea ucub gene wudh gen ne lihng giih maa puoge. 5 Teeda teedo yihri thiow kejea mag cwihnyi ubahnge giih me reje be yugi. Nahgi ngad guum, puohny Ciig Beer ge rubo ke nying Jeacuu yihr nyoge. Yi tiihyi noono tiihyi yihr Juog, tiihyi kwaad gihn romi ke tiihyo utoor gihn me wii piny.
Poal Kea E Cahng Ke thoo
6 4:6 Pihp 2:17; 2Pii 1:14 Giih ni ge aroba yihri bang gihn wahya ge awiia yihr Juog maa nihna ge athum wiih piny. 7 4:7-8 1Kor 9:24-25; Pihp 3:12-14; 1Tim 1:18 Abea keehd me thowa, e cwihnya med bang gihn giih me teeg yihdh gen acaara kedea lum Juog amaga teeg mee. A rom yuohmo arumo bang gihn tiihya ngo awahdh guge. 8 Koog gihra ngo akan. Koog gihn cub Jeacuue ngaa ngahy lug yihra Cahng Lug. Ngo ucub yihra kedea yihr yaa abuohj ke koar cahng duu Jeacuue.
9 Cej dhe yooh me laari beehn banga piow piow. 10 *4:10 Pihp 2:21Demaj: Klo 4:14; Pihl 24; 1Jon 2:15Tiihtuj: 2Kor 2:13 Demaj ngaa acub wiihe rog giih upiny kan akweer ke beehdo banga. Ngo a'aay ucea geen Thecaaloanika. Kreajen thiow a'aay. Ngo ne Galaadya, kedea Tiihtuj aci Dalmaacya. 11 †4:11 Luka: Klo 4:14Maarko: Klo 4:10 Luka e ne ne banga kan cog. Kuung Maarko, keá wii piny. Beehni keehde tiehd beere a konye konyo ke tiihj. 12 ‡4:12 Tiicihcuj: Klo 4:7-8 Tiicihcuj ngo tooro thiow bang ngo aoohra Epicoj. 13 4:13 Tiihy 20:6 Nea yih ubeehno, kea kuung waaro gihr koohyo gihn anaa awiia Troaj bang Kaarpuj. Kuung kitaabe giiha keehd yihn tiehd, kitaab gihn ngahye abahj ke deehl keá wii piny.
14 §4:14 Mat 16:27Alekjander: 1Tim 1:20 Alekjander ngad thaahdho gihn me raaj atiihye riha. Gihn ngo unahg Juog e nuu ucoal ngo wa kaano atiihye ngo riha. 15 Yih ke ngudi, koar rihi beer mee utoor gihn me raaj me tiihye rihi. Koar rihi bang gihn ngo ngaa me raany puohny gihro.
16 4:16 1:15 Bekihd ngaa maa anaa acuung ke an cahng athuba ke goony nguda nyum lug. Nyoge cang ge agoohd oogo riha. Beehn Juoge wiie gihn nu piny yihr gen. 17 4:17 Tiihy 1:8; 23:11 Abea Juog acuungo ke an ucube tee yihra beere Ciig Beer roma kaa puohnyo kedea ubeehn yaa padh Judea urom gene ngo ke lihngo. Juog a alwahge oogo yi dhe nguu. 18 4:18 2Kor 1:10; Pihp 1:19-20 Noono e ngo gaahna gaahno kejea Juog a ukonye thiow yihdh giih me reje ge poohd ne wong maalo uwahdhe ka ukedhe an Maalo yi Dhaahre. Puojo Juog ke nihn ke nihn. E noono.
19 *4:19 Akwiila kedea Prijkiila: Tiihy 18:2Onecipoaruj: 2Tim 1:16-17 Maahdh Prijkiila kedea Akwiila, maa yaa beed paar Onecipoaruj. 20 †4:20 Erajtuj: Tiihy 19:22; Rom 16:23Troapihmuj: Tiihy 21:29 Erajtuj adoohng Korindh, kedea Troapihmuj awiia Mileatuj bang gihn ngo anaa atwaany. 21 Deed cwihnyi udhiili beehno e ruudo poohd kuu athubo. Yih amaahdh ge Yubuluj, kedea Puuden, maa Linuj kedea Klaawdyae. Yaa ayiiho cang yih amaahdh gene. 22 Yih ukaahn Juoge ke yoohm rihi kedea beehn Juoge ucube muunye yihri.

- 2 Timodhy
- <
- 4
- >

4:1 4:1 Tiihy 10:42; 2Kor 5:10; 1Pii 4:5

4:2 4:2 Tiihy 20:20, 31; Tii 1:13

4:3 4:3 1Tim 1:10; 4:1

4:4 4:4 1Tim 1:4

4:6 4:6 Pihp 2:17; 2Pii 1:14

4:7 4:7-8 1Kor 9:24-25; Pihp 3:12-14; 1Tim 1:18

*4:10 4:10 Pihp 2:21 Demaj: Klo 4:14; Pihl 24; 1Jon 2:15 Tiihtuj: 2Kor 2:13

†4:11 4:11 Luka: Klo 4:14 Maarko: Klo 4:10

‡4:12 4:12 Tiicihcuj: Klo 4:7-8

4:13 4:13 Tiihy 20:6

§4:14 4:14 Mat 16:27 Alekjander: 1Tim 1:20

4:16 4:16 1:15

4:17 4:17 Tiihy 1:8; 23:11

4:18 4:18 2Kor 1:10; Pihp 1:19-20

*4:19 4:19 Akwiila kedea Prijkiila: Tiihy 18:2 Onecipoaruj: 2Tim 1:16-17

†4:20 4:20 Erajtuj: Tiihy 19:22; Rom 16:23 Troapihmuj: Tiihy 21:29

© 2003 WBT