- 1 Piihter
- <
- 4
- >

4
Cub Rog Yihr Juog
1 4:1 2:24; 2Kor 4:10; Gal 5:24 Wa kaa ayoad Jeacuue raahm rog, e wu thiow gwiiru rogu uparu giih raahm rog wa mar Ngad Boadh nyoge. Bang gihn ngahyu ngo kejea raahm kuohm e ne kahl dhaano oogo yi cing adhemuohm. 2 4:2 2:21 Kedea wu buu unahg nyoge me koag ke log cwihnyu rog giih adhemuohm uwahdhe cahng thoo. Wu unahg nyoge me koag ke log cwihnyu yi tiihy gihn daahd Juoge. 3 4:3 Gal 5:19-21; Epi 2:3; Tii 3:3 Yihdh run abar wu abuohj ke tiihy giih reje ge nhyaar yaa kuu ayiih lum Juoge. Giih reje me neehn bal kedea maadh kuong, maa tiihy giih cwaahne maa maang pey yiehdhe me neehn aroap, maalo, macaahrdiihd, bang gihn ge be nhyaar Juoge. 4 Naa angolu tiihy giih nu ne ngwedh e nyoge ge agaahy. Noono e ge apiih ne rob giih me reje ke nyingu. 5 4:5 1:17; 2Tim 4:1 Giih nu rob gene rogu ge keá cubu yi cwihnyu bang gihn giih gen noono tiihy gene, yihdh gen ubeehn gene ne kwanyo yihr ngaan agwiir ree ne beehn ne ngol lubo yihr yaa kuow maa yaa athow. 6 Ke nying gihn nu e naa apuohny Ciig Beer yihr yaa athow, beere keehd maa akihm koohm gen wa ka kihm dhaano ukar upiny kan, e wahy gen dhiil rom kuow wa mar Juog.
7 4:7 1Kor 10:11; 1Th 5:5-8; 1Jon 2:18 Wun, paru wudhu uyabu nyingu maa koaru rogu ne kwaj ne cohg bang gihn gug nyepiny cang acahngo. 8 4:8 1:22; Jeam 5:20 Gihn wiihe ne maalo beehda nhyaar rog bang gihn nhyaaro adhemuohme wuunye ke oogo. Nhyaaru rogu naa aciel acielo ke keewu cang. 9 4:9 Judea 13:2 Loru weehle yihdh miehyu ke mihn cwihny. 10 4:10 Rom 12:6-8 Juog wu amuoje kaa amahr muuny me be room me romu tiihy nyepinye. Ngaa keá piih wiih muuny acub yihre. Dhiilu muunye ke nywaag e cwihny be daag keehd nyoge beere ge dooj Juoge doojo thiow. 11 4:11 Rom 12:7; 1Kor 10:31; 12:8; Jeam 3:1 Ngaa puohnyo e giih robe nahg gene luub Juog kedea ngaa tiihyo dhiile tiihy ke tee acub Juoge yihre. Noono gihn nu e Juog ke leeyo yi kwaad nyepinye cang, ke nying Jeacuu Kriihjto ge e ne wuor kedea e ne yihre ne tee me guge tooro. E noono.
Giih Ajohr Ge Yoad Ngaa Maa Ayiiho
12 4:12 1:7 Goma maa anhyaara keraahyo, cwihnyu keá daag kejea gihn me maahn en naa atiihy ree yihru nea giih ajohr ge pahdh wudhu. 13 4:13 5:1; 2Kor 4:10; Rom 5:2 Mihn cwihnyu bang gihn ayoadu giih ajohr wa mar Ngad Boadh nyoge. Kaano arumo e cwihnyu umed keraahyo cahng uduue e kaa amoar Juoge wiihe anyoadhe. 14 4:14 2:20; 3:14; Mat 5:10-12; Mak 13:11; Tiihy 7:55 Nea wu acay ke nying Ngad Boadh nyoge, e gihn beehda dooj bang gihn ngo nyoadh ngo kejea Wahy Juog, e yihre ne tee, ngo ne rogu. 15 Nea wu ke joohro e ajohr keá beehno kaa nying nahg dhaano, wale ke nying kahw, wale tiihy gihn me raaj wale paahr yi gihn me nying dhaano tooro yea. 16 4:16 2Tim 1:8 Ngaa yoad giih ajohr ke nying gihn ayiihe Jeacuu, e wiihe keá laahy, abea muohje koohr Juog ke nying gihn amade ngo kiin yaae. 17 4:17 2Th 1:8 Nihn ngol lug piny ge acahngo kedea lug thub ke wudh yaa ayiih lum Juog. Nea wo ge ayiiho e ne thub luge wudho, nea unahg mar yaa kuu ayiiho, e gihn upahdh wudh gen unahg gihn me teeg. 18 Wa kaa agweede yi kitaab Juog naa,
“Nea ngo teeg yihr yaa abiohgrwaal uyoad gene boadh wahy,
e mar yaa kuu ayiiho kedea yaa adhemuohm unaa ngihde?”
19 Nea wa gihn nu kea beehn yaa ayoad giih ajohr wa ka daahd Juoge cub gene rog gen yihr Juog, Juog ge be waar lume kedea bar gene maalo ke tiihy giih beeye.

- 1 Piihter
- <
- 4
- >

4:1 4:1 2:24; 2Kor 4:10; Gal 5:24

4:2 4:2 2:21

4:3 4:3 Gal 5:19-21; Epi 2:3; Tii 3:3

4:5 4:5 1:17; 2Tim 4:1

4:7 4:7 1Kor 10:11; 1Th 5:5-8; 1Jon 2:18

4:8 4:8 1:22; Jeam 5:20

4:9 4:9 Judea 13:2

4:10 4:10 Rom 12:6-8

4:11 4:11 Rom 12:7; 1Kor 10:31; 12:8; Jeam 3:1

4:12 4:12 1:7

4:13 4:13 5:1; 2Kor 4:10; Rom 5:2

4:14 4:14 2:20; 3:14; Mat 5:10-12; Mak 13:11; Tiihy 7:55

4:16 4:16 2Tim 1:8

4:17 4:17 2Th 1:8

© 2003 WBT