- Galaadya
- <
- 6
- >

6
Dhe Yoohn Beero Kedea Leej Rog
1 6:1 Mat 18:15; Jeam 5:19; 1Kor 10:12 Jo wan! Nea kwaad dhaano keewu me niidu e ngo yug gihn me raaj, e kea cohgu ngo wu yaa koohmu pahng ke Wahy Juog. Abea cohgu wiihe yi gihn me beer ke leeb me yoohm. Koaru rogu ne cohg beere wu be pahdh yihdh giih utum thiow. 2 6:2 1Kor 9:21; 2Kor 11:29 Nea dhaano gihr nyepiny apahdh wiihe e kea dhiilu ngo ke konyo. Ke dhe yoohn nu e naa ka utiihyu ke loohng arob Jeacuue yihru. 3 6:3 1Kor 4:7 Ngaa kang ree kejea e beehda dhaano me teeg abea ka beehda adooro now, e ngaan nu kang ree now. 4 Ngaa daahd ree ke leeyo, kea kuonge gihn aleehwe ke tiihyo ke maanyo umodho, noono uleeye ree arumo. E thiow yi leej gihn nu, e ree keá rome ke ngaa moogo, abea leeye ke tiihy mare e be rome rih mar ngaa moogo. 5 6:5 Rom 2:6; 14:12 Bang gihn kwaad dhaano cang ke teehre nyum Juog.
6 6:6 1Kor 9:11, 14 Ngaa puohny ne tiihj ke lum Juog, dhiile giih beeye ne yihre cang ke nywaago keehd ngaan puohny ngo.
7 Rogu keá kangu kejea Juog rom dwaahngo yihru. Kwaad gihn raaj e ayug dhaane wiih piny kan, wiihe uduu Juoge keehd gihn moogo me room ke maano ne tog. 8 6:8 Jon 3:6; 6:63; Rom 8:6, 13 Ngaa log cwihnye yihdh giih bal kedea giih lonyo upiny kan, e wiih tiihye noono uduog Juog yihre kaa thon wahy. Abea ngaa low cwihnye bang Wahy Juog, e ngaa nu kuow wahy me be gug yoade yoado. 9 6:9 2Th 3:13 Wa maano, jo wan, wo keá dhaahr ke yug gihn me beer. Nea wo caahdh wa maano e wo be dhaahr, e ne cahng muu ubeehn me dhiil Juoge gihn me beer ke cubo yihro. 10 6:10 Jon 13:34; Rom 12:10; 13:8; 14:15; 1Kor 8:1; 13; 2Kor 8:7-8; Gal 5:6, 13-14; Epi 5:2; Pihp 2:2; 1Th 3:12; 4:9; 1Tim 1:5; Judea 13:1; 2Pii 1:7 Nea maano kea kwaayo gihn me beer ke yugo cog yihr nyoge nea dhe yooh ayoado. Yugo gihn nu cog, adoohnge yihr yaa amahd rog gen bango uyiih gene Juog wa maro wo yaa ayiih Jeacuu Kriihjto.
Kwanyu Beehdo Me Nyaahn Uwiiu Thoam
11 6:11 1Kor 16:21 Maahnyu, kaa agweehda yihru ke cinga. Ngahda nying ugweede ge doonge ne?
12 6:12 5:2, 11 Yaa thiel wun yi thoam ge naa yaa yug giih beel kedea giih nyoadh rog, ke nying thoam nyoge. Ngo yug gene wa maano kaa nying lwahr naa atud gene yihr yaa Judea, kob gene ka moogo nea ge upuohnyo ke nying thon Jeacuu naa agur wiih yaadh maa ariihw, e giih bahng kedh rog gen. 13 Be niidu ne? Keehd yaa athoam, e ge be tiihyo ke loohng Juog cang. Abea ge daahd ngo uthoam wun beere ge ubeel kejea ngo ayiihu uthoam wun. 14 6:14 1Kor 1:23, 29, 31; 2:2; Gal 2:19 Abea ke kur mara jo wan, a beel cog kaa nying Jeacuu ge athow ngahy yaadh maa ariihw. Ke yi thon Jeacuu ngahy yaadh maa ariihw, e wiih piny uneehn yihra wa gihn maa athow, kedea a uneehn yihr giih reje wiih piny wa gihn maa athow. 15 6:15 5:6; Rom 6:3-4; 2Kor 5:17; Epi 4:24 Gihn me nii thoam dhaano wale dhaano kuu athoam ngo tooro. Gihn wiihe ne maalo beehda tiihy Juog e loge dhaano ne ngade udoohng dhaane wa ngaa maa acag nyaahn. 16 Juog akwaya ucube doohr kedea duu cwihny caahn yihr yaa ayiih Ciig Beer gihn ni apuohnya kedea yihr kwaad yaa akwany Juoge cang.
17 6:17 2Kor 4:10 A daahd wiih lubo ke gooy piny kejea keá ne ngaa cahg giih alyaahb ke yugo riha keehdo, bang gihn kuohma ne poohj me nyoadh ngo kejea a adoohng ne baahng yihr Jeacuu.
18 Jo paar wan, beehn muuny Jeacuu Kriihjto Ruohdh beehde ke wun. E noono.

- Galaadya
- <
- 6
- >

6:1 6:1 Mat 18:15; Jeam 5:19; 1Kor 10:12

6:2 6:2 1Kor 9:21; 2Kor 11:29

6:3 6:3 1Kor 4:7

6:5 6:5 Rom 2:6; 14:12

6:6 6:6 1Kor 9:11, 14

6:8 6:8 Jon 3:6; 6:63; Rom 8:6, 13

6:9 6:9 2Th 3:13

6:10 6:10 Jon 13:34; Rom 12:10; 13:8; 14:15; 1Kor 8:1; 13; 2Kor 8:7-8; Gal 5:6, 13-14; Epi 5:2; Pihp 2:2; 1Th 3:12; 4:9; 1Tim 1:5; Judea 13:1; 2Pii 1:7

6:11 6:11 1Kor 16:21

6:12 6:12 5:2, 11

6:14 6:14 1Kor 1:23, 29, 31; 2:2; Gal 2:19

6:15 6:15 5:6; Rom 6:3-4; 2Kor 5:17; Epi 4:24

6:17 6:17 2Kor 4:10

© 2003 WBT