- 1 Timodhy
- <
- 2
- >

2
Kwaj Yihr Juog Ke Nying Ruohdh Amag Paajo
1 2:1 Epi 6:18-19; Pihp 4:6 Teeda teedo yihri kejea bar maalo ke rob yihr yaa ayiiho umuohj gene koohr Juog kedea ukwahy gene yihr Juog ke nying nyoge beehd, 2 kedea thiow ke nying ruohdh paajo maa yaa acub kuohn me doonge. Kwahy gene ke nying yaa nu bang gihn ge ne meehg nyoge caahdho ke yooh me ne cohg ubahnge ruohdhe wo be kaahn gene ke cing nyooro; kedea ubeehdo ke beehdo me nhyaar Juoge. 3 2:3 Tii 3:4 Kwaj ke nying nyoge ngo beer yi wong Juog bang gihn Juog daahd ungahy nyoge athiir ke nyinge beere wahy gen boadhe boadho. 4 2:4 2Tim 2:25-26; 2Pii 3:9 Juog daahd ngo ubeehn kwaad dhaane cang ungahye Ciig Beer kedea utiihye ke gen beere boadh wahy yoade yoado. 5 2:5 1Kor 8:6; Rom 3:29-30; 10:12-13 Juog daahd uboadhe wahy nyoge bang gihn e naa gihn daahd uyuge ngo kedea ngo ngahj thiow kejea dhaano acielo cog e naa awii boadh nyoge yihre. Ngaan ngo beehda Jeacuu Kriihjto ge anyuol wa kwaad dhaano utaahngo. 6 *2:6 Mak 10:45; 2Kor 5:15; Gal 1:4; Tii 2:14; 1Jon 3:16Awaahn ni: Gal 4:4; Tii 1:3 Ngahyi thiow kejea ree acube ne naah beere nyoge boadhe boadho cang. Naa acube ree ne thoo e naa kaa angeye kejea Juog daahd uboadhe wahy nyoge cang. 7 †2:7 Ngad oohr: 1:11-17; Gal 1:1; 2:7-8; Epi 3:7; 2Tim 1:11 E naa gihn akwany Juoge an ne ngad oohr beere Ciig Beer wiihwa wiihwo yihr yaa upiny cang ungahy gene ngo naa adiehr. A padh ngaa me rob giih toohd.
8 2:8 1Pii 3:7 Riown luube me roba yihri e man: Teed ngo yihr yaa kwahyo yihr Juog nyum nyoge ke bang kuohn kwaj cang kejea nyoge me be tiihy giih me reje ge keá kwahyo e aduun gen arahnyo wale e ge uweehr.
Ka Beehd Maahne Kiin Nyoge Kii Ngo
9 2:9 1Pii 3:3-5 Dahg luube me roba yihri ne teed yihr yaa ayiiho beehda ke nying maahn. Maahn ge keá ngahbo kedea rog gen keá ruug gene ke nying nyoadh rog nyum cuow. Kwaad waare me ngien ge teeg wale giih ruug me ngien ge teeg me neehn ge dhaahb ge keá cub gene yi cwihny gen ne giih ngeew. 10 2:10 5:10 Abea maahn yaa ayiiho nahge par maa awuob e ne cub gene yi cwihny gen ne nyoadh ngo kejea ge maahn me ngahy lum Juog.
11 2:11-12 1Kor 14:34 Beehn maahne lihng gene giih puohny yihr gen ke leng leng kedea ke wuoro. 12 Ngo be yiiha ubeehn dhaage upuohnye nyoge yi wod Juog. Kare tooro ubeehn dhaage utihnge wiihe maalo rih dhecuow. Luube ge keá beehre. 13 2:13 1Kor 11:8-9 Bang gihn Adam e naa anaa akuong ke caa umodho, ce cag Eaba. 14 2:14 2Kor 11:3 Abea kuu anahg Adam e naa adwaahng, anahg dhaago e naa adwaahng udhahle yi lum Juog. 15 Abea keehd maano, e dhaago dhiil kaa boadho bang gihn anahg dhaago e naa anyuol Ngad Boadh won. Jeacuu Kriihjto maahn ge uboadhe; maahn giih ayiiho ke lum Jeacuu Kriihjto ge tiihy giih beeye ge anhyaar Jeacuue.

- 1 Timodhy
- <
- 2
- >

2:1 2:1 Epi 6:18-19; Pihp 4:6

2:3 2:3 Tii 3:4

2:4 2:4 2Tim 2:25-26; 2Pii 3:9

2:5 2:5 1Kor 8:6; Rom 3:29-30; 10:12-13

*2:6 2:6 Mak 10:45; 2Kor 5:15; Gal 1:4; Tii 2:14; 1Jon 3:16 Awaahn ni: Gal 4:4; Tii 1:3

†2:7 2:7 Ngad oohr: 1:11-17; Gal 1:1; 2:7-8; Epi 3:7; 2Tim 1:11

2:8 2:8 1Pii 3:7

2:9 2:9 1Pii 3:3-5

2:10 2:10 5:10

2:11 2:11-12 1Kor 14:34

2:13 2:13 1Kor 11:8-9

2:14 2:14 2Kor 11:3

© 2003 WBT