- Roama
- <
- 13
- >

13
Dhiil Ruohdhe Ke Wuoro
1 13:1-7 Tiihy 5:29; Tii 3:1; 1Pii 2:13-14; Any 13; 20:4 Wuoru ruohdhe giih nuu yi cing gen bang gihn ngaa me doohng ne ruohdh tooro nea padh Juog e naa ayiih ngo, kedea ruohdhe giih maang wun awaahn ni beehda Juog e naa acub gen yi ruohdh. 2 Kwaad ngaa yug ater ke ruohdhe e ngaan nu ayug ater rih gihn maa agwiir Juoge, kedea ngaa yug gihn nu, ree meehge ke kihmo. 3 13:3 1Pii 2:14; 3:13 Ngaa me tiihy gihn me beer be tud yihr ruohdhe. Ngaa tud yihr ruohdhe beehda ngaan tiihy giih me reje. Ngaan daahd ubeehde e be tud yihr ruohdhe kea tiihye gihn me beer noono e ngo upuoj gene. 4 Bang gihn ruohdh, acub Juoge ne ngad tiihye beere gihn me beer tiihye tiihyo yihru. Abea dhaano dhiil tudo nea gihn me raaj atiihye bang gihn ruohdh yihre ne tee me kahl bahng rih dhaano me raaj. Ngo beehda ngaa me tiihyo yihr Juog kedea kare nud yihre umeehge ngaa yug gihn me raaj yoad ukihm gihr Juog. 5 13:5 2:15 Ke nying gihn nu e ne dhiilu ruohdhe ke wuoro. Padh ke nying gihr yoad ukihm Juog keede abea ke nying gihn ngahyu ngo kejea e naa gihn dhiilu ke yugo.
6 Beehda ke nying giih nu thiow e ne cubu cuol piny, bang gihn ruohdhe ge tiihyo ke yihr Juog nea tiihy gen yug gene yugo wa kare. 7 13:7 Mat 22:21 Nea ne maano kea jwaaru kwaad cuol gihn daahd gene bangu kedea wuoru gen ke nying tiihy beer e tiihy gene.
Nhyaahro E Ne Wiihe Ne Maalo
8 13:8-10 Jon 13:34; 1Kor 13; 16:14; Gal 6:10 Ngaa keá yug ree udoohnge ne ngaa me ke piiro. Nhyaar dhaane ngaa moogo ke nhyaahro maa adoohng wa beehda amihdho yi kuohme. Kwaad ngaa nhyaar dhaano e ngo atiihyo ke dhe yoohn loohng Juog. 9 13:9 Mat 22:34-40; Gal 5:14; Jeam 2:8-13 Loohng Juog ge akoohbo kejea, “Ciih ngaa moogo keá kaabi, dhaano keá nahgi, gihr ngaa moogo keá kwali, cwihnyi keá log bang gihr ngaa moogo.” Loohng nu kedea loohnge mooge cang ge rob loohng acielo cog kejea, “Nhyaar dhaano moogo wa ka nhyaari rihi.” 10 Gihn me raaj me tiihy nhyaahre tooro rih dhaano. Nhyaahro beehda tiihj ke dhe yoohn arob loohnge.
Beehd Yaa Ayiiho Cahng Rahny Piny
11 13:11-12 1Th 5:5-8 13:11 Epi 5:14-16; 1Kor 7:29-31 Giih nu cang ge dhiilu kaa tiihyo bang gihn nihn beedo awaahn ni ge padh nihn me gwaahgo yihdh gen. Me neehn cahng tihn e wu keá gwaahg! Tiihyu rogu ne yaa ayiiho me ne cohg, bang gihn cahng boadh wahy ngo adoohng cahng. Beehne adoohng cahng ne gahj gahj, be room wa kaa anaa umodho ge anaa ayiiho. 12 13:12 Epi 5:11; 6:11, 13; 1Jon 2:8 Awaahn ni neehn kaa akaahg piny, maano e wo koar ruu piny cog. Giih reje ge tiihy kii muudho wiio gen piny udoohngo ne nyoge me ngab me be tud ne taaj giih reje decahngo. 13 13:13 Luk 21:34; Epi 5:18 Nea maano kea beehdo ke beehd nyoge me tiihy giih me wihj be laahy ne tiihy gen decahngo. Beehdo me yea tooro muohl ke kuong, me yea tooro giih bal wale giih nyooro. Beehdo me keewu tooro giih liny kedea giih nyaah. 14 13:14 Pihp 2:5; Klo 3:15 Ngooru kaa abeehd Ruohdho Jeacuu Kriihjto kii ngo kedea wiiu cub wudhu rog giih adhemuohm ge nhyaar dhaane.

- Roama
- <
- 13
- >

13:1 13:1-7 Tiihy 5:29; Tii 3:1; 1Pii 2:13-14; Any 13; 20:4

13:3 13:3 1Pii 2:14; 3:13

13:5 13:5 2:15

13:7 13:7 Mat 22:21

13:8 13:8-10 Jon 13:34; 1Kor 13; 16:14; Gal 6:10

13:9 13:9 Mat 22:34-40; Gal 5:14; Jeam 2:8-13

13:11 13:11-12 1Th 5:5-8

13:11 13:11 Epi 5:14-16; 1Kor 7:29-31

13:12 13:12 Epi 5:11; 6:11, 13; 1Jon 2:8

13:13 13:13 Luk 21:34; Epi 5:18

13:14 13:14 Pihp 2:5; Klo 3:15

© 2003 WBT