- Joon
- <
- 15
- >

15
Juog Wo Ngahye Kaa Kaahno Udoohngo Beer
1 “A uroomo ke yaadh me cuung yea ajeniino, yaadh me wiihe be toohr ke nyethen kedea Wura e naa ngad ajeniino. 2 15:2 Mat 3:10 Bad yaadh me nyethen toor wiihe ngole ke oogo abea bad me wiihe ne nyethen ngo gwiire gwiiro beere unyuol ke nyethen me thoohdh. 3 15:3 13:10 Abea ke kur maru, wu kwel, rogu toor adhemuohm bang gihn wu aluog luube giih aroba yihru. 4 15:4-5 6:56; 15:7, 10, 16; Rom 11:17-18; 2Kor 3:5; 4:7; 1Jon 2:6, 28; 3:6, 24 Madu rogu banga beere riha mada ke bangu. Bad yaadh keede be rom nyuol ke nyethen nea ngo tooro rih yaadh. Keehd wun thiow gihn me romu ke tiihy wu keedu tooro nea wu be mahd banga unahgo anweehd.
5 “A ne room ke yaadh kedea wu neehn baahde. Ngaa beehdo naa anweehd tiehd ke an kedea ubeehda naa anweehd tiehd keehde, e naa ngaa me beer wa mar yaadh me nyuol. Ngaa padh anweehd tiehd ke an gihn me rome ke yoado tooro. 6 15:6 Mat 7:19 Nea ngaa padh anweehd ke an, e ngo uroomo ke bad yaadh maa angol oogo utale. Baahd yen giih ngol oogo ge ne cong uthoohr gen yi maaj ne waang. 7 15:7 15:16 Nea wu ubeehdo tiehd ke an umagu wudh luube giiha, e kwaad gihn kwayu ke nyinga ucub Wura yihru. 8 15:8 14:13; 17:1 Kea beehnu udoohngu ne nyoge me beeye wa mar yaadh me nyuol kedea unyoadu ngo ke dhe yoohn nu kejea wu jo'a. Gihn nu thiow beehda nyuudho e naa anyoadhu beey Juog.
9 15:9 13:1; 5:18 “Wa kwaad ka nhyaar Wura an ni, e naa kaa anhyaara wun thiow. Beehdu naa anweehd tiehd ke an beere wu nhyaara nhyaaro. 10 15:10 14:15 Nea loohnge giiha ge amagu beer mee, e wu nhyaara nhyaaro wa kwaad ka nhyaar Wura an bang gihn loohnge giihe ge maga mago. 11 15:11 16:22, 24; 17:13; 1Jon 1:4 Giih ni ge aroba yihru, beere kwaad mihn cwihny gihn ne yihra ni ngo yoadu yoado kedea utoor gihn me daag yi mihn cwihny gihru. 12 15:12 13:34; 1Jon 4:11 Gihn ni e naa loohng aroba yihru: nhyaaru rogu wa kwaad ka nhyaara wun. 13 15:13 10:11 Kwaad nhyaaro gihn nu room kaa nhyaaro gihr ngaa maa acub wahye yi thoo ke nying gome. 14 Wu beehda goma nea gihn teeda yihru yugu yugo. 15 Wu be cahga ke cuohno ne baahng giiha keehdo, bang gihn baahng me ngahy gihn nii cwihny ruohdhe tooro. Abea wu cuohna e wu goma kaa nying gihn, giih arob Wura yihra ge ateeda yihru cang ungahyu gen. 16 *15:16 14:13; 15:7; 16:23-24; Mat 18:19; 1Jon 3:22; 5:14-15Akwany: Jon 6:70; 13:18 Padh wun naa akwany an, abea a naa akwany wun beere gihn me beer tiihyu tiihyo wa mar yaadh me nyuol me wiihe be toohr ke nyethen. Ke nying tiihyu noono, e gihn kwayu yihr Wura ke nyinga ngo ucube yihru. 17 15:17 13:34 Loohng gihra ne roba yihru e man: Nhyaaru rogu.
Gihn Umaan Yaa Wiih Pinye Wun Ke Nyinge
18 15:18 7:7 “Nea yaa wiih piny wu maan gene maano kea dhiilu ngo ke ngahyo kejea a naa ngaa akuong gene ke maano umodho. 19 Nea giih yug yaa wiih pinye ge nuu ke tiihyo e wu ne nhyaar gene kedea wu ne nahg yaa gen. Abea awaahn ni wu be tiihy giih tiihy yaa wiih pinye ke nying gihn nu e wu amaan gene bang gihn nahgu jo'a maa akwanya. 20 15:20 13:16 Paru wudhu rog luub anaa ateeda yihru: ne ngad tiihj me wiihe ne maalo rih ngaan tiihye yihre ne? A utaab yi cing gen wa kwaad ka agweede kedea wu utaab thiow yi cing gen. Nea giih apuohnya yihr gen ge ne mag gene e kare ne nudo yihr gen umag gene giih upuohnyu. 21 15:21 16:3 Giih nu ge utiihy gene rogu ke nying gihn nahgu yaa batiena kedea Juog, ngaa aoohr an ngo kwihy gene. 22 15:22 9:41 Nea a be ne beehno kedea uruba keehd gen, e adhemuohm me ne naa rog gen ne tooro. Abea awaahn ge aruba keehd gen ni, gihn me kony gen tooro ke nying adhemuohme giih gen. 23 15:23 Luk 10:16; Jon 5:23; 1Jon 2:23 Ngaa amaan an, e kea ngahye ngo kejea Wura ge aoohr an ngo amaane thiow. 24 15:24 5:36 Nea giih me teeg me gaahy nyoge ge be naa yugo kiin gen, e adhemuohme me ne naa rog gen ne tooro. Keehd maano aniid gene giih gaahy nyoge ge atiihya e Wura maa an wa poohd maan gene maano. 25 Abea gihn ni ngo beehda bang ubeehn gihn anaa agweed yi kitaab Juog giih gen upahdhe kare. Anaa agweed naa,
‘A amaan gene ke dhieny now.’
26 15:26 1:15; 5:36; 14:16; 1Jon 5:6-9 “Wahy Juog uoohra yihru. Wahy Juog ge ngad athiir kedea ge e naa ngaan cwag wun ubeehn bangu ke yoohn bang Wura. E nuu urubo ke nyinga yihru e gihn me kane tooro. 27 15:27 1:14; Tiihy 1:8; 1Jon 1:2; 4:14 Kedea wu thiow wu dhiil rob ke nyinga bang gihn wu anudo ke kaa athuba ke puohny.”

- Joon
- <
- 15
- >

15:2 15:2 Mat 3:10

15:3 15:3 13:10

15:4 15:4-5 6:56; 15:7, 10, 16; Rom 11:17-18; 2Kor 3:5; 4:7; 1Jon 2:6, 28; 3:6, 24

15:6 15:6 Mat 7:19

15:7 15:7 15:16

15:8 15:8 14:13; 17:1

15:9 15:9 13:1; 5:18

15:10 15:10 14:15

15:11 15:11 16:22, 24; 17:13; 1Jon 1:4

15:12 15:12 13:34; 1Jon 4:11

15:13 15:13 10:11

*15:16 15:16 14:13; 15:7; 16:23-24; Mat 18:19; 1Jon 3:22; 5:14-15 Akwany: Jon 6:70; 13:18

15:17 15:17 13:34

15:18 15:18 7:7

15:20 15:20 13:16

15:21 15:21 16:3

15:22 15:22 9:41

15:23 15:23 Luk 10:16; Jon 5:23; 1Jon 2:23

15:24 15:24 5:36

15:26 15:26 1:15; 5:36; 14:16; 1Jon 5:6-9

15:27 15:27 1:14; Tiihy 1:8; 1Jon 1:2; 4:14

© 2003 WBT