- Galaadya
- <
- 5
- >

5
Jo Ayiiho Ge Ubeehdo Ke Wudh Gen Me Laahw
1 5:1 2:4; 4:5, 9; 5:3 Ngad Boadh nyoge wo akahle oogo yi bahng gihn nahgu baahng giih loohng beere wo udoohng ne nyoge me padh baahng. Kea noono ngeehru yi beehdo me wu padh baahng kedea rogu keá meehgu yugo ne baahng keehdo.
2 Lihngu gihn roba yihru a Poal. Nea ngo ayiihu kejea thoam e ne doohngu naa abiohgrwaal ke Juog ke nyinge, e nyoadh ngo kejea gihn atiihy Jeacuue yihru gihr nyinge tooro. 3 5:3 3:10, 12; Rom 2:25 Wu toohna toohno kejea ngaan yiih ngo uthoame, kea dhiil ngaan nu tiihj ke giih rob loohng Juoge ke kar ge cang. 4 Wu kwaad yaa tum ngo beere wu ke yugo naa abiohgrwaale ke dhe yoohn tiihy giih rob loohnge, rogu angolu oogo bang Jeacuu. Muuny Juog wu be konye keehdo. 5 5:5 2:16; Rom 8:23-25 Abea wan, wa yaa ayiih ngo, anyoadh Wahy Juoge yihr wan kejea wa uyug Juoge naa abiohgrwaale ke en ke dhe yoohn yiiho. 6 5:6 3:28; 5:22; 6:15; Rom 4:11; 1Kor 7:19; Epi 6:23 Bang gihn nea wa anweehd keehd Jeacuu Kriihjto, e gihn me ne kaano tooro: keehd maa athoam wan wale wa kuu athoam. Abea gihn wiihe ne maalo beehda yiiho me nyoadh ree ke dhe yoohn nhyaahro.
7 Wa wu anaa ake caahdho beer mee ke dhe yoohn anweehd gihru keehd Jeacuu. Ngaa e naa ameehg wun cuungo ukweeru ke bar maalo ke yiih lum Juog ge adiehr? 8 5:8 1:6-7 Ngaan nu arob luube me ngihde ge ameehg wudhu waaro? Gihn nu padh tiihy Juog ngaa acuohn wun udoohngu ne joe. 9 5:9 1Kor 5:6 Gihn nu ameehge wudhu waaro urom ke caalo naa, “Beehda nye thobe me noog ge ne meehg deeh dag koongo yaahnyo.” 10 5:10 1:7 Abea keehd maano, e cwihnya be daag ke wun. Bang gihn beehdo gihro naa anweehd keehd Jeacuu Ruohdh en ne bahnge cwihnya be daag kejea wu ugag oogo ucidhu ke dhe yooh moogo. Kedea ngo gaahna gaahno kejea ngaa anyoan aduunu udhiil Juoge ke kihmo keehd me nahge ngaa. 11 5:11 6:12, 14; 1Kor 1:23 Abea ke kur mara jo wan! Nea a ne poohdo e a upuohnyo kejea thoam dhaano utaahngo beehda gihn me be wii ree, e gihn e ne poohde e nyoge ater yug gene yugo riha? Nea ngo ne yug ree wa maano, e puohny gihra ke nying thon Jeacuu ngahy yaadh maa ariihw mahn be nea kahlo. 12 Nea ke cwihny mara e yaa nu nyoan aduunu ke nying thoam ge ne bar maalo uroj gene rog gen!
13 5:13 1Kor 6:12; 10:23-24; 1Pii 2:16 Jo paar wan, maru wu anaa akwany beere wu ubeehdo e wu padh baahng. Abea ne beehdo e wu padh baahng keá logu ne dhe yoohn yug giih bal wale ne cong giih lonyo wale ne cej kwaad giih reje upiny kan. Gihn nud, beehn nhyaahre meehge wun kony rogu naa acielo acielo. 14 5:14 Rom 13:9 Bang gihn giih arob loohng Juoge cang wudh gen agooy piny naa,
“Nhyaar wadu wa ka nhyaari rihi.”
15 5:15 Jeam 4:1-2 Nea wu ubeehdo e rogu cwedu cwedo wa rej yi naam, e kea cubu wudhu piny beer mee wale rogu uyoadu e wu athum.
Beehdo Ke Wahy Juog
16 5:16 5:25; Rom 8:2-13 Gihn daahda ke robo yihru e man: wiiu rogu yi cing Wahy Juog ukwaage wun. Nea Wahy Juog e ne kwaag wun, e giih bal kedea cej giih lonyo giih upiny kan ge be cahgu ke cejo keehdo. 17 5:17 Rom 7:13-23 Yug giih bal maa cej giih lonyo be kuong roohmo keehd dhe yoohn Wahy Juog ne weey weey. Kwaad giih nu kiin ge ne mahn ke Wahy Juog. Noono e gihn adaahdu ke tiihyo ke cwihnyu be romu ke tiihyo. 18 5:18 Rom 6:14; 7:4 Abea nea rogu awiiu yi cing Wahy Juog, e nyoadh ngo kejea wu be tiihyo ke loohng.
19 5:19-21 Rom 1:28-32; 1Kor 6:9-10; Epi 5:3-5; Klo 3:5-8; 1Tim 1:9-10; 2Tim 3:2-5; 1Pii 4:3; Any 22:15 Giih reje ge nhyaar dhaano uthaahnge ge uneehno ne dahr. Me neehn giih bal maa giih nyooro kedea tiihy kwaad giih goohy. 20 Wuor yiehdhe ne dhe yoohn wuor Juog kedea tiihj ke rango. Maan rog kedea beehdo e nyoge beehdo kaa liny kedea tiil rog. Maa beehdo e cwihny raaj kedea ke diihd cwihny. Thiow beehdo e yej apaahng naa akuude me be nhyaar rog gen. 21 Kedea me neehn muohl ke kuong kedea yug giih cwaahne maa kwaad mooge me neehn giih nu. Wu toohna toohno awaahn ni wa kaa atoohna wun umodho kejea kwaad ngaa yug giih nu be kuong ci yi dhaahr Juog.
22 5:22 Epi 5:9 Abea Wahy Juog, cub nhyaahro, mihn cwihny, doohr, guum, tiihy gihn me beer kedea yiih lum Juog. 23 5:23 1Tim 1:9; 2Pii 1:6 Thiow Wahy Juog cub beehdo e dhaano be nhyaam kedea cub dhe yoohn koar rog. Loohng me koohbo kejea giih nu ge keá tiihy dhaane, ngo tooro. 24 5:24 2:19; 6:14; Rom 6:6; Klo 3:5; 1Jon 3:6 Nea yihr yaa ayiih Jeacuu Kriihjto, e giih reje ge nhyaar kuohm dhaane ge anahg ungaab gen rih yaadh maa ariihw ke Jeacuu tiehd. Kwaad giih nu ge beehda giih bal kedea kwaad giih mooge me reje ge yuohd cwihnye bang gen. 25 5:25 5:16; 1Kor 6:19; Epi 4:30 Wa ka nahge Wahy Juog e ne cub kuowo yihro, kea noono nahge Wahy Juog e ne kwaag won. 26 5:26 Rom 12:10; Pihp 2:3 Giih nhyaam ge keá yugo ke rogo kedea giih me raany cwihny wale tiel ge keá yugo ke rogo.

- Galaadya
- <
- 5
- >

5:1 5:1 2:4; 4:5, 9; 5:3

5:3 5:3 3:10, 12; Rom 2:25

5:5 5:5 2:16; Rom 8:23-25

5:6 5:6 3:28; 5:22; 6:15; Rom 4:11; 1Kor 7:19; Epi 6:23

5:8 5:8 1:6-7

5:9 5:9 1Kor 5:6

5:10 5:10 1:7

5:11 5:11 6:12, 14; 1Kor 1:23

5:13 5:13 1Kor 6:12; 10:23-24; 1Pii 2:16

5:14 5:14 Rom 13:9

5:15 5:15 Jeam 4:1-2

5:16 5:16 5:25; Rom 8:2-13

5:17 5:17 Rom 7:13-23

5:18 5:18 Rom 6:14; 7:4

5:19 5:19-21 Rom 1:28-32; 1Kor 6:9-10; Epi 5:3-5; Klo 3:5-8; 1Tim 1:9-10; 2Tim 3:2-5; 1Pii 4:3; Any 22:15

5:22 5:22 Epi 5:9

5:23 5:23 1Tim 1:9; 2Pii 1:6

5:24 5:24 2:19; 6:14; Rom 6:6; Klo 3:5; 1Jon 3:6

5:25 5:25 5:16; 1Kor 6:19; Epi 4:30

5:26 5:26 Rom 12:10; Pihp 2:3

© 2003 WBT