- Epicoj
- <
- 3
- >

3
Tiihy Poal Ke Nying Yaa Padh Judea
1 *3:1-3 Klo 1:25†3:1 Thijin: 4:1; Pihp 1:7; Klo 4:18; Pihl 1, 9 Ke nying muuny Juog e naa gihn kwaya Juog a Poal ge amag yi thijin ke nying puohny Ciig Beer yihru wu yaa padh Judea.
2 Ngahya kedea ngo ngahyu kejea Juog ke dhe yoohn muuny gihre tiihj ne ngad oohr acube yihra beere gihn me beer tiihya tiihyo yihru. 3 3:3 3:6 Juog gihn atiihye naa agweehge e keá nyoadho yihr dhaano utaahngo, ngo anyoadhe yihra kedea luube me noog ge anaa agweeda ke nying gihn anyoadh Juoge. 4 3:4 Rom 16:24; 2Kor 11:6 Nea gihn agweeda kwaanu kwaano, e naa ka ungeyu kaa adeada yi gihn agweehg Juoge ke nying Ngad Boadh nyoge e keá nyoadho. 5 3:5 Klo 1:26 Tiihy Juog naa agweehge e keá naa anyoadho yihr yaa umodho ngo anyoadhe awaahn ni ke dhe yoohn Wahy Juog yihr jo oohr kedea yihr yaa agamloohngjuog ge beehda abiohgrwaale. 6 3:6 1:9-10; 2:13-14, 18-19; 3:9-11; Rom 16:25; Klo 1:26-27 Gihn kuu anyoadh Juoge beehda gihn ubeehn yaa padh Judea utiihy Juoge gihn me beer yihr gen ke dhe yoohn Ciig Beer ge meehg gen doohng naa acielo keehd yaa Judea bang unywaag gene gihn akob Juoge kea ngo utiihye. Jeacuu Kriihjto e naa ngaa ameehg gihn akob Juoge pahdh kare.
7 Juog e naa ayug an ne ubaahng puohny Ciig Beer naa acube yihra. Ngo acube yihra kaa dhe yoohn tee gihre naa ameehge beehd riha. 8 ‡3:8 Wiiha ne caahn: 1Kor 15:8-10; Gal 1:13-16; Pihp 3:6-8; 1Tim 1:12-16 Juog abeero ke an ucube muuny yihra keehd ma nahga dhaano maa now me wiiha ne caahn kiin yaa yiiho cang ne raj. Ngo acube ne rob ke nying Ciig Beer yihr yaa padh Judea. Ciig Beer beehda giih beeye be thum ge yoad bang Ngad Boadh nyoge. 9-10 3:9 1:4 3:10 1:21, 23 Juog muuny acube yihra thiow ne nyoadh ka ubeehne umeehge gihn kuu anaa anyoadhe pahdh kare. Juog ge acag giih nyepinye cang, naa athube ke coon, e gihre naa agweehge ke tiihyo keá nyoadho yihr nyoge. Keá nyoadho, beere awaahn ni, e akuud yaa yiiho, jaah kedea ruohdhe yi dhaahr maalo meehge ke ngahy ka nahg Juoge ngaa me ngahy luube ke dhog yiehdhe beehd. 11 Gihn nu atiihy Juoge wa ka kwaaye ngo ke gweehgo kedea gihn agweehge apahdh kare ke dhe yoohn Jeacuu Kriihjto. 12 3:12 Rom 5:2; Judea 4:16; 10:19 Nweehd keehd Ngad Boadh nyoge kedea yiih lume ge ne meehg nyingo teehngo ne ci ne rob ke Juog ke gaahno yi cwihnyo. 13 3:13 Klo 1:24 Wa maano, e nyingu akwaya kejea cwihnyu keá baadh ke nying ajohr gihn nu ayug riha bang gihn ajohr gihn nu kahl gihn me beer yihru ne moar wudhu.
Kaa Akwahy Poale Kii Ngo
14 3:14 6:18-19 Caahn e awaahn ni ke nying giih ni e conga arunga piny ne kwaj yihr Juog Wuur. 15 Juog ge e ne meehg joe ne yi maalo kedea wiih piny nudo. 16 3:16 Klo 1:11 Juog ke nying giih beeye ge nud yihre Paar Maalo akwaya udeede aduuno ke dhe yoohn tee Wahy Juog. 17 3:17 Jon 14:23; Epi 5:2; Klo 1:23; 2:7 Juog akwaya thiow umeehge Ngad Boadh nyoge beehdo yaa aduunu ke dhe yoohn ayiihu kedea a ukwahyo beere nhyaahro bieye nieng piny. 18 3:18 Klo 2:2 Kaano arumo e wun kedea jo ayiih Juoge ne joe yihru ne tee me ngahyu deeh nhyaahro me kwaade tooro gihn beehdo keehd Ngad Boadh nyoge. 19 3:19 1:23; 5:2, 25; 2Kor 5:14; Klo 2:9-10 Ne ngey nhyaahro gihr Jeacuu e duohng keraahyo ge be rom ree ke ngeyo cang, nyoadh ngo kejea koohmu ayaahng Wahy Juoge.
20 3:20 Klo 1:29 Juog ke puoyo udoare, e ngaa cub tee yihro me tiihyo rogo uyoado gihn me koa kwayo bange, wale gihn me koa paro. 21 Juog uke puoyo ke run ke run yihdh akuud yaa ayiiho e tiihyo ke dhe yoohn Jeacuu Kriihjto. E noono.

- Epicoj
- <
- 3
- >

*3:1 3:1-3 Klo 1:25

†3:1 3:1 Thijin: 4:1; Pihp 1:7; Klo 4:18; Pihl 1, 9

3:3 3:3 3:6

3:4 3:4 Rom 16:24; 2Kor 11:6

3:5 3:5 Klo 1:26

3:6 3:6 1:9-10; 2:13-14, 18-19; 3:9-11; Rom 16:25; Klo 1:26-27

‡3:8 3:8 Wiiha ne caahn: 1Kor 15:8-10; Gal 1:13-16; Pihp 3:6-8; 1Tim 1:12-16

3:9-10 3:9 1:4

3:9-10 3:10 1:21, 23

3:12 3:12 Rom 5:2; Judea 4:16; 10:19

3:13 3:13 Klo 1:24

3:14 3:14 6:18-19

3:16 3:16 Klo 1:11

3:17 3:17 Jon 14:23; Epi 5:2; Klo 1:23; 2:7

3:18 3:18 Klo 2:2

3:19 3:19 1:23; 5:2, 25; 2Kor 5:14; Klo 2:9-10

3:20 3:20 Klo 1:29

© 2003 WBT