- 1 Korindh
- <
- 3
- >

3
Yihdhu Keá Paah Ke Nying Ngaa Puohny Lum Juog
1 3:1 Jon 16:12 Athiir e ne roba yihru jo paar wan. A be rubo yihru kan kaa dhe yoohn ruba yihr nyoge me kaahn Wahy Juoge, abea a rubo yihru neehn nyoge me cwihny gen poohd ne rog giih upiny kan. A rubo yihru wa maano bang gihn yiiho gihru poohd thiin. 2 3:2 Judea 5:12-13; 1Pii 2:2 A uroomo ke ngaa me kedh caag kedea yahbo yi dhogu, bang gihn wu be rom cam ke caame giih nyoge me doonge. Adiehr muon naa anuda ke wun wu kuu anaa aromo ke caam nu kedea awaahn ni wu poohd be rom cam ke caam nu. 3 3:3 1:10-11; Gal 5:19-20 Beehda toohd kejea cwihnyu kuu athoohru yihdh giih upiny ne? Toohd ke naa diih abea giih tiel ge yugu yugo kedea wu poohd ukeehg ke kiinu? Wa gihn maa awaar ree yi dhe yoohn beehdo gihru tooro. Kedea wu tiihy giih tiihy nyoge maa now. 4 3:4-5 1:12 Me neehn ka peehmu ke rogu kob ngaa man kea, “Poal e naa ruohdha,” kedea ngaa moogo kea, “Apolo e naa ruohdha.” Kwaad luub nu ge beehda luub yaa upiny kan.
5 Wudhu paru paro kejea Apolo beehda ngaa? Kedea Poal beehda ngaa? Ngahyu ngo kejea Apolo kedea an wa yaa tiihy yihr Juog. Juog e naa akwany wan ne tiihj kiinu beere lum Jeacuu yiihu yiiho. 6 3:6 Tiihy 18:4, 11, 24-28 Lum Juog apiidha yi cwihnyu wa gihr ngaa maa apiidh koohdhe, maa ayor Apole gen ke piih beere ge ulodho. Abea Juog e naa aweehg lume lodho yi cwihnyu. 7 Nea wa maano, e ngaan apiidh koohdhe kedea ngaan ayor gen ge uroomo, ngaa me wiihe ne maalo kiin gen tooro. Juog ngaa aweehg gen lodho e ne wiihe ne maalo. 8 3:8 4:5 Ngaa apiidh koohdhe kedea ngaa ayor gen ge yug nyepiny acielo kedea Juog ge ukooge wa kwaad kaa atiihy dhaane kii ngo. 9 3:9 Mat 13:3-9; Epi 2:20-21; 1Pii 2:4-6 Wa nyoge me tiihyo yihr Juog. Wu ne room ke puohdh Juog kedea wu ne room ke wode.
10 3:10 1Kor 15:10 Ke dhe yoohn muuny Juog naa acube yihra, a naa athoba thar wod bang gihn ngahya geer, kedea nyoge mooge ge ugeehro rih ngo. Abea beehn kwaad dhaane cang cube wiihe piny beer mee ne maany dhe yoohn geehre kii ngo. 11 3:11 Tiihy 4:11-12 Yiih Jeacuu e naa athob thar wod, dhe yooh moogo tooro me thob thar wod nu. 12 Nyoge mooge ge ugeehro rih wod nu e ngo geer gene kaa dhaahb, kedea demaro maa leelo me ngiene teeg. E nyoge mooge ge ugeehro rih ngo, e ngo geer gene kaa yen kedea lum wale thieng. 13 3:13-15 Rom 2:6; 2Kor 5:10 Geer yaa nu cang ree unyoadhe uniide Cahng Lug Juog. Cahng nu, maaj me duohng e nuu unyoadh kaa ageehr dhaane rih wod kii ngo. 14 Ngaa geer mare buu uwaang maaje, e koog me beer uyoade. 15 3:15 Juud 23 Abea ngaa geer mare uwaang maaje, ngo udoohng ke cinge now e koog tooro yihre. Unahg wahye ge nuu ubodh wa gihr ngaa me wode awaang ubodhe kedea giih paare awaang cang.
16 3:16 6:19; Rom 8:9, 11, 15; 2Kor 6:16; Gal 5:25; 1Pii 2:5 Wu ge beehda akuud yaa yiiho wu naa wod Juog, kedea Wahy Juog, nii wod nu. Gihn nu poohd kuu angeyu ne? 17 Ngaa toar wod Juog piny, e ngude toar Juoge toaro, bang gihn wod Juog ngo gihr Juog kedea wu naa wod Juog.
18 3:18 4:10 Rogu keá kangu. Ngaa par wiihe kejea e ngaa me ngahy luube ke dhe yoohn ngahy yaa wiih piny, kea loge ree ne ngaa me kwihy luube ke dhe yoohn nu beere udoohng ne ngaa me ngahy luube ke dhe yoohn lum Juog. 19 3:19 1Kor 1:20 Bang gihn yaa ngahy luube upiny kan, yihr Juog ge nyoge me kwihy luube. Ngo agweed yi kitaab Juog naa,
“Yaa ngahy luube upiny waan gen doo rog gen
umahg gene yi booy gihr Juog.”
20 Thiow, ngo agweed yi kitaab Juog naa,
“Ngo ngahy Juoge kejea gihn par yaa ngahy luube
wiih piny gihr nyinge tooro.”
21 Noono, keá ngaa beel ke nying dhaano utaahngo bang gihn nyepinye cang ge beehda giihu. 22 3:22 Rom 8:38 Keehd Poal wale Apolo wale Piihter wale wiih piny cang, wale thoo wale kuowo wale giih awaahn wale giih cahng moogo ge beehda giihu. 23 3:23 15:28; Rom 14:7-9 Maa wu yaa Kriihjto kedea Kriihjto anweehd ke Juog.

- 1 Korindh
- <
- 3
- >

3:1 3:1 Jon 16:12

3:2 3:2 Judea 5:12-13; 1Pii 2:2

3:3 3:3 1:10-11; Gal 5:19-20

3:4 3:4-5 1:12

3:6 3:6 Tiihy 18:4, 11, 24-28

3:8 3:8 4:5

3:9 3:9 Mat 13:3-9; Epi 2:20-21; 1Pii 2:4-6

3:10 3:10 1Kor 15:10

3:11 3:11 Tiihy 4:11-12

3:13 3:13-15 Rom 2:6; 2Kor 5:10

3:15 3:15 Juud 23

3:16 3:16 6:19; Rom 8:9, 11, 15; 2Kor 6:16; Gal 5:25; 1Pii 2:5

3:18 3:18 4:10

3:19 3:19 1Kor 1:20

3:22 3:22 Rom 8:38

3:23 3:23 15:28; Rom 14:7-9

© 2003 WBT