- Kloajya
- <
- 3
- >

3
Loohng Juog Ke Nying Beehdo Me Beer
1 3:1 2:12; Epi 1:20 Me neehn kaan adoohngu ne nyoge me kuow keehdo me nywaag ka beehd Ngad Boadh nyoge kii ngo, kea noono logu cwihnyu rog giih yi Paar Juog kaa apiih Ngad Boadh nyoge ukwiihy Juog yea. 2 3:2 Mat 6:33 Logu cwihnyu rog giih Paar Juog abea cwihnyu keá logu rog giih adhemuohm ge tiihy yaa wiih pinye. 3 3:3 Rom 6:4; 2Kor 5:14 Bang gihn giih na tiihyu coon ge awiiu piny wa mar ngaa maa athow naa athow Jeacuu ke nyingu. Logu cwihnyu rog giih Paar Juog bang gihn wu adoohng naa anweehd keehd Ngad Boadh nyoge nyum Juog. Kedea kaa adoohngu naa anweehd keehd Juog kii ngo, be rom ke ngeyo cang awaahn ni. 4 *3:4 Gal 2:20; Pihp 1:21Ruohdh: 1:27; Pihp 3:21; 1Kor 15:43; 1Jon 3:2 Cahng uduu Ngad Boadh nyoge ge anweehd ke wun, e wiihe amoar ne ruohdh e wu unaa yi ruohdhe.
5 3:5-8 Gal 5:19-21 3:5 Rom 6:6, 11; Gal 5:24; Epi 4:19; 5:3 Noono e giih adhemuohm ge keá tiihyu. Yugu rogu wa nyoge maa athow ge be tiihy giih adhemuohm. Kwaad giih wiih piny kan ge keá tiihyu: me neehn kaab rog naa arwaadh, yug giih adhemuohm, meehg cwihny yuohd rog giih bal, nhyaar giih cwaahne, diihd cwihny ge meehg dhaano wuor yiehdhe. 6 3:6 Epi 5:6 Giih nu ge ne meehg Juog kihm wun ke gihn me raaj. 7 3:7 Rom 1:18; Epi 5:8 Giih nu reje ge na tiihyu tiihyo coon. 8 3:8 Epi 4:29; 5:4 Abea awaahn e ne dhiilu giih ni ke wiio: rahny cwihny, ngaa keá yug giih liny, ngaa keá yaahr kuohm dhaano, ngaa keá yahdo e ngaa keá rubo ke giih cwaahne. 9 3:9 Epi 4:22, 25 Kedea ngaa keá tahr toohd rih wad gen. Giih ni ge na tiihyu tiihyo coon bang gihn e naa dhe yoohn na beehdu kii ngo. Abea awaahn ni ge awiiu, 10 3:10 Epi 4:24 bang gihn wu beehdo kaa dhe yoohn beehdo me nyaahn. Dhe yoohn beehdo me kwaay gihn maa adiehr ke nyoadh yihru kedea e naa dhe yoohn meehg wun yug rogu wa Ngad Boadh nyoge ngaa acub kwaad beehd nu yihru. 11 3:11 2:11; Gal 3:28; 1Kor 12:13 Beehdo me rog be poj bang gihn nyoge ge uroomo cang, Ugriihg wale Ujudea. Ngaa maa athoam wale me kuu athoam. Ngaa maa aley wale ngaa maa wad. Ngaa maa ubaahng wale ngaa me padh ubaahng. Abea gihn wiihe ne maalo rog giih nu cang, beehda Ngad Boadh nyoge ge anweehd ke yaa ayiih lume.
12-13 3:12-15 Epi 4:2-4 3:13 Epi 4:32 Me neehn kaa akwany Juoge wun, kedea ukoye wun oogo ne joe maa nhyaare, kea noono yugu giih ni ke nying nyoge mooge. Me neehn kony dhaano nea gihn me raaj pahdh wiihe, beero ke nyoge, beehdo ne ngaa me ngej ke nyoge, beehdo ke guum e dhaahr tooro kedea e cwihny dhaano be rahny kedea e dhaano be nhyaam. Kedea beehdo ke wii lubo piny nea dhaano kiinu gihn me raaj atiihye rih ngaa moogo. Wiie lubo piny wa kaa awii ruohdhe lubo piny yihru 14 3:14 Epi 5:2 Abea gihn wiihe ne maalo rog giih nu cang beehda unhyaaru rogu. Bang gihn nea rogu anhyaaru e wu udoohng ne nyoge maa anweehd ke rogu ne cohg kaano e wu ubeehd beer ke rogu.
15 3:15 1:18, 20; 2Kor 13:11; Epi 1:23; 4:4 Me neehn kaa abeehn Ngad Boadh nyoge umeehge wun yoad laahw wihj kea baru maalo ke beehdo wa maano. Anahg Juog e naa akwany wun ne beehdo naa acielo e wudhu laahw keehd yaa beed yaa akuud gihru. Kedea muohju koohr Juog ke nying giih atiihye yihru. 16 3:16-17 Epi 5:19-20; Judea 13:15 Baru maalo ke ngahy yi Ciig Beer ge rubo ke nying Ngad Boadh nyoge. Ngeyu yea beer mee ke dhe yoohn baru maalo ke puohny ngo, kedea ke dhe yoohn toohn rogu maa ke dhe yoohn wahr me poong Juog ne muohj koohre. 17 Kwaad gihn robu kedea gihn tiihyu, robu ngo kedea tiihyu ngo ke dhe yoohn Ruohdho Jeacuu Kriihjto maano e wu muohj koohr Juog Wuur ke nying gihn atiihy Ngad Boadh nyoge yihru.
Loohng Yihr Yaa Miehr
18 3:18–4:1 Epi 5:21–6:9 Maahn tiihyu ke gihn rob cuowu. Gihn rob gene e ne dhiilu ke tiihyo ke dhe yooh me ne cohg bang gihn wu adoohng naa anweehd keehd Ruohdh Jeacuu Kriihjto.
19 Cuow nhyaaru maahnu kedea ge keá kaahnu ke cing nyooro.
20 Nyethen tiihyu giih rob weehgu kedea meehgu bang gihn, gihn nu e ne nhyaar Juoge.
21 Weehg nyethen cingu keá bar maalo rog nyethen kedea ge keá cayu keraahyo nea ge puohnyu puohnyo beere cwihny gen be ngol.
22 Baahng yiihu gihn rob yaa nahgu baahng giih gen kedea tiihyu gihn ngo. Beehdu e wu tiihy gihn me beer yihr gen ke nying nihn. Giih me beeye keá tiihyu yi nud gen cog wa mar yaa daahd umihn cwihnye rog gen. Abea tiihyu yihr gen ke cwihnyu acielo cog. Tiihyu ke cwihny acielo bang gihn Ruohdh Jeacuu Kriihjto lume wuoru wuoro. 23 Kwaad tiihy tiihyu, tiihyu ngo ke cwihnyu acielo cog. Tiihyu ke cwihnyu acielo cog neehn nyoge me tiihy yihr Jeacuu Ruohdh. Wu keá tiihyo ke tiihy ngaa me tiihy cog ke yihr dhaano utaahngo. 24 3:24 Epi 6:8 Beehda Jeacuu Kriihjto Ruohdh e ne tiihyu yihre. Nea maano kea tiihyu beer mee ke cwihny acielo bang gihn ngo ngahyu kejea koog gihru yoadu ke bange. 25 3:25 Jeam 2:1 Kwaad ngaa ayug awuohj e ukihm Juoge ke nying awuohj gihn atiihye. Nyoge ge ukihme cang e kiin gen be poje.

- Kloajya
- <
- 3
- >

3:1 3:1 2:12; Epi 1:20

3:2 3:2 Mat 6:33

3:3 3:3 Rom 6:4; 2Kor 5:14

*3:4 3:4 Gal 2:20; Pihp 1:21 Ruohdh: 1:27; Pihp 3:21; 1Kor 15:43; 1Jon 3:2

3:5 3:5-8 Gal 5:19-21

3:5 3:5 Rom 6:6, 11; Gal 5:24; Epi 4:19; 5:3

3:6 3:6 Epi 5:6

3:7 3:7 Rom 1:18; Epi 5:8

3:8 3:8 Epi 4:29; 5:4

3:9 3:9 Epi 4:22, 25

3:10 3:10 Epi 4:24

3:11 3:11 2:11; Gal 3:28; 1Kor 12:13

3:12-13 3:12-15 Epi 4:2-4

3:12-13 3:13 Epi 4:32

3:14 3:14 Epi 5:2

3:15 3:15 1:18, 20; 2Kor 13:11; Epi 1:23; 4:4

3:16 3:16-17 Epi 5:19-20; Judea 13:15

3:18 3:18–4:1 Epi 5:21–6:9

3:24 3:24 Epi 6:8

3:25 3:25 Jeam 2:1

© 2003 WBT