- Epicoj
- <
- 6
- >

6
1 6:1 Klo 3:20 Wu nyethen, wuoru weehwu ke meehu bang gihn e naa gihn me beer ke tiihyo. 2-3 Wuor wuru ke miihu e naa loohng wiihe ne maalo bang gihn, e naa loohng aceg piny kejea giih me beeye ke yoado ke nyinge. Noono e giihi rog gen tiihy gene tiihyo beeye mee kedea ubuur wiihi ke lwaar wiih piny kan.
4 6:4 Klo 3:21 Abea wu ge wuro ke meehe, ngahyu nyethenu ke kaahno ke dhe yoohn puohny lum Juog. Gihn me raany cwihny gen keá yugu rog gen.
Dhe yoohn Beehdo Kiin Baahng Maa Yaa Mag Gen
5 6:5-8 Klo 3:22-25; 1Tim 6:1-2; Tii 2:9-10; 1Pii 2:18-21 Wu baahng wuoru yaa tiihyu yihr gen, wiih piny kan. Wuoru gen ke cwihnyu maa athaar wa ka nahgu baahng Jeacuu Kriihjto. Yugu rogu ne kod kode nyum yaa tiihyu yihr gen. 6 6:6 1Kor 7:22 Rogu keá yugo ne kod kode ke nyum gen keede ne wuor gen beere wu leey gene leeyo ge niid ge wun, abea yugu rogu ne kod kode ke cwihnyu me tar wa ka daahd Juoge, bang gihn wu beehda baahng Jeacuu Kriihjto. 7 Tiihyu tiihj gihru kaa aduulo me cang udoohnge wa wu tiihyu ke yihr Juog abea padh yihr dhaano utaahngo. 8 6:8 2Kor 5:10; Klo 3:24-25 Bang gihn ngo ngahyu kejea Juog akweehn ucube yihr kwaad ngaa tiihy gihn me beer, e kiin ngaa maa baahng ke ngaa me padh baahng be paahnge.
9 6:9 Klo 3:25; 4:1; Jeam 2:1 Wu yaa yihru ne baahng me tiihyo yihru, ngahyu baahng giihu ke maa. Gihn me raaj keá cemu ke nying gen. Ngahyu ngo kejea wun kedea baahng giihu, ruohdhu beehda acielo cog ge beed Paar Maalo kedea ngo padh ngaa me paahng kiin nyoge.
Giih Acub Juoge Ne Kony Rogo
10 6:10 Jon 15:5; 1Kor 16:13 Yi gug luube deedu cwihnyu yi yiiho gihru ke dhe yoohn tee Juog e acube yihru. 11 6:11-17 2Kor 10:4; 1Th 5:8 6:11 Jeam 4:7 Kaabu giih acub Juoge yihru ne kony rogu yihdh giih waane ge gweehg atiihb ukeehge ke nyingu. 12 6:12 1:21; 2:2; 1Pii 5:8-9 Liny gihro be keehlo kaa nyoge me yihr gen ne kuohm wa mar dhaano utaahngo. Abea wo kag kaa jaahe kedea ruohdhe me kihd ge be neehn. Ge beehda atiihbe me yihr gen ne ruohdh me duohng me maang yaa beed yi muudho. Wo kag thiow kaa atiihb reje ge yihr gen ne ruohdh yi maalo. 13 6:13 Rom 13:12 Ke nying gihn nu, kaabu giih acub Juoge yihru ne kony rogu. Nea gihn nu atiihyu e wu rom cuungo nyum ngad mahnu cahng ubeehn gihn raaje. Noono keehd me kagu uwahdhe guge e tienu be riidu ugoohdu. 14 Caahn e magu adiehj lum Juog ke nyinge wa gihr thoon badho kedea beehdu naa abiohgrwaale wa gihr ngaa maa amag kuohd ne koar wiihe. 15 6:15 Rom 10:15 Beehdu e wu ne wudh tieno ne puohny Ciig Beer e rubo ke nying doohr udoohnge wa e naa wuoy tiel yihru. 16 Magu yiiho gihru beer mee bang gihn e naa kuohd gihru me nahgu maay utheehre giih atiihb ukeehg ge nyaahm ge bahne wun keehd gen. 17 6:17 Judea 4:12 Yiihu boadh wahy gihn cub Juoge bang gihn gihn me raaj koare ke oogo wudhu. Yiihu lum Juog ge cub Wahy Juoge bang ngo beehda tong e naa acube yihru. 18 6:18-19 3:14; Luk 18:1; Tiihy 4:29; Rom 15:30; Klo 4:2-4 Wu keá dhaahr ke kwaj yihr Juog ukonye wun wa kaa acub Wahy Juoge ngo yi cwihnyu. Ke nying nihn e wu keá gwaahg kedea e wu be dhaahr ke kwaj. Dhiilu kwaj ke nying yaa Juog.
19 Kwahyu ke nyinga thiow, beere Juog lum roba cube cubo yihra yi yab dhiia uthuba ke rob beere giih Ciig Beer e kuu anyoadh ge puohnya puohnyo e lwahr tooro riha. 20 6:20 3:2; 2Kor 5:20; Klo 4:4 Keehd maa anaa yi thijin awaahn ni, a beehda ngaa maa akwany ne rob Ciig Beer gihr Dhaahr Juog. Caahn e kwahyu ke nyinga beere Ciig Beer roma kaa puohnyo e gihn me diera ke nyinge tooro.
Wiihw Lubo
21 *6:21-22 Tiicihcuj: Tiihy 20:4; Klo 4:7-8; 2Tim 4:12; Tii 3:12 Wado maa anhyaaro keraahyo e nyinge Tiicihcuj, ngaa ayiih lum Juog ucube cwihnye ne gwiir ngo, ka beehda kii ngo kedea gihn tiihya ge ukwaane yihru beere ge ngeyu ngeyo. 22 Ke nying gihn nu e naa aoohra ngo bangu ne ciihm cwihnyu kedea ne kwaan dhe yoohn ka beehd wane kii ngo yihru.
23 †6:23 Doohr: 2Kor 13:11 Beehn Juog Wuur kedea Jeacuu Kriihjto cub gene doohr, ke nhyaahro maa yiiho yihr jo yiiho cang. 24 Kedea beehn Juoge cube muunye yihru cang, wu yaa anhyaar Jeacuu Kriihjto Ruohdho ke nhyaahro me be gug.

- Epicoj
- <
- 6
- >

6:1 6:1 Klo 3:20

6:4 6:4 Klo 3:21

6:5 6:5-8 Klo 3:22-25; 1Tim 6:1-2; Tii 2:9-10; 1Pii 2:18-21

6:6 6:6 1Kor 7:22

6:8 6:8 2Kor 5:10; Klo 3:24-25

6:9 6:9 Klo 3:25; 4:1; Jeam 2:1

6:10 6:10 Jon 15:5; 1Kor 16:13

6:11 6:11-17 2Kor 10:4; 1Th 5:8

6:11 6:11 Jeam 4:7

6:12 6:12 1:21; 2:2; 1Pii 5:8-9

6:13 6:13 Rom 13:12

6:15 6:15 Rom 10:15

6:17 6:17 Judea 4:12

6:18 6:18-19 3:14; Luk 18:1; Tiihy 4:29; Rom 15:30; Klo 4:2-4

6:20 6:20 3:2; 2Kor 5:20; Klo 4:4

*6:21 6:21-22 Tiicihcuj: Tiihy 20:4; Klo 4:7-8; 2Tim 4:12; Tii 3:12

†6:23 6:23 Doohr: 2Kor 13:11

© 2003 WBT