- 1 Timodhy
- <
- 4
- >

4
Yaa Puohny Giih Toohd
1 4:1-11 1:10 4:1 2Tim 3:1 Abea ateed Wahy Juoge yihro kejea yi nihn gug piny yaa ayiiho mooge ge ukweer ke lum Ngad Boadh nyoge udoohng gene ne yaa lihng loohng yaa arub atiihb ukeehge yi wudh gen. 2 Luub ni ge beehn kaa bang yaa toohd ge kang nyoge e wudh gen be laahy, kejea ge beeye. 3 *4:3 Nyuohm: 1Kor 7:1Caame: Rom 14:2; Klo 2:21; Judea 13:9Muohj koohr Juog: Rom 14:6; 1Kor 10:30 Ngo uteed gene kejea beehda awuohj unyoohm nyoge kedea beehda awuohj ucam rihngo maa kwaad caame mooge. Caame me Juog ge ngahy gihn maa athiir e naa acub gen yihr yaa ayiiho, ne camo ke mihn cwihny gen kedea e ge muohj koohr Juog. 4 4:4 Tiihy 10:15 Kwaad gihn acag Juoge kare nud ucame ke mihn cwihny nea koohr Juog muohjo muohjo. 5 Gihn me raaj tooro rog caame nea Juog peehnyo peehnyo udooje gen yihro bang gihn anahg Juog e naa acub caam ngo yihro.
6 4:6 1:10 Nea giih teeda yihri ni ge baari ke wong maalo yihr nyoge mooge, e yih unahg ngad puohny me ngahy tiihye ke tiihyo. Ngaa me kuohme ayaahng lum Juoge ne cohg kedea me kaahn dhe yoohn puohny me ne cohg. 7 4:7 1:4 Yih keá piih ne cub wiihi ne peem giih toohd kedea ne waaj giih maa puoge. Ngiij rihi ke yug giih me cub teeg yoad ke nying lum Juog yihri. 8 4:8 6:6 Ngiij rog ke yug giih me cub tee kuohm ngo beer thiow. Abea tee cub ke nying giih lum Juog e ne wiihe ne maalo. Nea neehn maano kea ngiij rihi ke yug giih cub tee yoad ke nying lum Juog kedea koagi kaa tiihy giih me yug yihn ne ngad yiiho me ne cohg. Noono arumo e tee gihn ayoadi yih ukonye. Yih ukonye wiih ngoom kan, kedea ukonye yihn thiow yi wong maalo yi kuowo ma uyoad batien thoo. 9-10 4:10 Tii 3:4 Gihn beehda loohng maa athiir me dhiil kaa yiiho. Ngo dhiil nyoge kaa yiiho e diero tooro. Gihn daahda ke teedo e man. Gihn buohjo ke tiihy ke nyinge beehda gihn gaahno Juog Aciehg. Juog Aciehg kar boadh wahy acube yihr nyoge cang kedea yaa ayiiho naa abeehn bange ge aboadhe.
11 Luub ni ge dhiili kaa kwaano beer mee nea yih upuohnyo. 12 4:12 1:5; Tii 2:7 Keehd me nahgi nyedhoohg e rihi keá meehg dhahlo. Abea nahge yihn e ne rom yaa yiihoe rog gen keehde ke kwaad ka rubi kii ngo maa ka kaahni rihi kii ngo kedea ke dhe yoohn nhyaahro gihri maa kaa ayiihi lum Juog kii ngo. Nahgi ngaa me giih nyooro tooro ree. Nahge yihn e ne rom rog keehde. 13 4:13 2Tim 3:15-16 Tiihyi, nahge kwaan lum Juog yihr nyoge kedea puohny gen maa ciihm cwihny gen. Nahge giih nu ge ne tiihyi uwahdhe ka ubeehna. 14 4:14 1:18; 5:22; Tiihy 6:6; 2Tim 1:6; 2:2 Wiihi keá wulo ne muuny Wahy Juog gihn anyoadh yaa gamloohngjuoge yihri cahng anaa abeehn jo doonge ucub gene cing gen wiihi ne cub yihn yi tiihy nahgi yea.
15 Yug tiihj gihn ni, e aduuni acubi yea cang beere nyoge cang gihn beer naa atiihyi niid gene niido. 16 4:16 1:10; 4:12; 2Tim 2:22; 3:10 Cub wiihi piny beer mee ukoari rihi ne cohg kedea cub wiihi rih puohnyi. Bar maalo ke tiihy giih nu beere rihi konyi konyo, kedea beere yaa lihng lumi ge konyi konyo thiow ke dhe yoohn boadh wahy ge ayoadi.

- 1 Timodhy
- <
- 4
- >

4:1 4:1-11 1:10

4:1 4:1 2Tim 3:1

*4:3 4:3 Nyuohm: 1Kor 7:1 Caame: Rom 14:2; Klo 2:21; Judea 13:9 Muohj koohr Juog: Rom 14:6; 1Kor 10:30

4:4 4:4 Tiihy 10:15

4:6 4:6 1:10

4:7 4:7 1:4

4:8 4:8 6:6

4:9-10 4:10 Tii 3:4

4:12 4:12 1:5; Tii 2:7

4:13 4:13 2Tim 3:15-16

4:14 4:14 1:18; 5:22; Tiihy 6:6; 2Tim 1:6; 2:2

4:16 4:16 1:10; 4:12; 2Tim 2:22; 3:10

© 2003 WBT