- 1 Korindh
- <
- 16
- >

16
Cong Ngiihny Ke Nying Yaa Ayiiho Jeruucalem
1 16:1 Tiihy 11:29-30; 2Kor 8:1-9 Ke kur mar giih cong ne kony yaa yiiho giih beed piny Judea. Teeda teedo yihru kejea tiihyu kaa dhe yoohn tiihj gihn aroba yihr yaa akuude giih ayiiho piny Galaadya. 2 Ke nying cahng Juog, e kea beehn kwaad dhaane kaabe ngiihny me rome ke cubo yihdh giih ayoade ukane gen, beere rog be cahg ke naah ke cong ngiihny keehdo cahng beehna. 3 Cahng wahnha, e yaau naa akwanyu, warga ugweeda yi cing gen uoohra gen yi geen Jeruucalem keehd ngiihny giih acong. 4 E thiow, nea beehda gihn me daahd nguda ne ci geen Jeruucalem, e a urwaaj gene.
Cahng Agweehg Poale Ne Liew Gen
5 16:5 Tiihy 15:21; 2Kor 1:15-16 A kuong cidho ke muudiihrya gihr Macedoanya umodho. Nea waahdha athum kun ca, e a ubeehn bangu arumo. Cwihnya ne cor yihdh miehy Macedoanya umodho. 6 16:6 Rom 15:24 Nye nihn ge unahga bangu. Ka moogo thiow e ruudo ge beehda dwahd koohyo uthuma bangu, batiene, e a konyu ne gwiir waahdha. 7 16:7 4:19 A be daahd ngo ubeehna bangu batiene e a guo aay. E naa gihn kwaya Juog beere ge beehna e nihn me thoohdh roma kaa naah ke wun. 8 16:8-9 Tiihy 19:8-10 Abea a kuong beehdo Epicoj tudi uwahdhe kar yaan Cahng Wahy Juog 9 bang gihn dhe yoohn tiihj me ne cohg ngo ayoada kan, keehd me nud nyoge me thoohdh me maan puohnya.
10 *16:10 Timodhy: 4:17 Cahng wahnh Timodhye bangu, kea maanyu ngo beer mee utoor gihn me diere ke ngo bang gihn ngo ngaa me tiihyo yihr Jeacuu Ruohdh wa mara. 11 Keá ngaa dhahl kuohme. Cahng aaye ne duu banga kea konyu ngo ubare maalo ke waahdh ke yoohm ree. Wonga unaa yi yooh ne koar ngo kedea yaa ayiiho giih caahdh keehde.
12 †16:12 Apolo: 1:12 Abea ke kur mar ngado e nyinge Apolo, a abuohj ke ber ngo yihre kejea cidhe bangu, en kedea yaa yiiho mooge. Abea ngo aniida adoohng wa cwihnye tooro cidho bangu awaahn ni. Nea dhe yooh ayoade, e ngo ucidh bangu.
Gug Luube
13 16:13 15:38; Epi 6:10 Koaru rogu ne cohg, maa deedu cwihnyu yi yiiho gihru. Cwihnyu keá yugu bahw, kedea rogu keá yugu ne lwag lwagi. 14 16:14 8:1; Jon 13:34; Rom 13:8-10; 2Kor 6:6; Gal 6:10; Epi 5:2 Tiihyu kwaad gihr nyepiny cang ke nhyaahro yi cwihnyu.
15 ‡16:15 Rom 16:5Yijtepaano: 1:16 Ngo ngahyu kejea Yijtepaano ge keehd jo paare ge naa anahg yaa akuong yiiho yi piny Akaayo. Kedea anahg gen thiow ge naa acub rog gen ne tiihj yihr yaa ayiih lum Juog. Ateeda yihru jo wan kejea 16 tiihyu kwaad gihn tiihy Yijtepaane kedea yiihu lume kedea yugu giih nu thiow ke nying nyoge me tiihy gen room ke tiihy mar Yijtepaano. 17 Cwihnya anaa amihno keraahyo yi beehn Yijtepaano kedea Poanatuj maa Akaaycoj. Naa abeehn gene e ge apiih ne tiihy giih na tiihyu. 18 16:18 Pihp 2:29; 1Th 5:12 Yaa nu, cwihnya ameehg gene mihno, wa kaa ameehg gene cwihnyu mihno thiow. Nyoge me wa giih nu, gihn tiihy gene dhiil pahdh yi cwihny, kedea ge nyoge me ke wuoro.
19 §16:19 Rom 16:5Aacia: Any 1:4, 11Akwiila kedea Prijkiila: Tiihy 18:2 Akuude giih yaa ayiiho cang giih ne yi muudiihrya gihr Aacya, wu maahdh gene maahdho. Ge Akwiila ge ke Prijkiila wu amaahdh gene ke cing apaar kedea jo yiiho giih kwaay amaad ke yugo paar ge Akwiila wu amaahdh gene thiow. 20 16:20 Rom 16:16 Jo yiiho giih ne kan cang wu amaahdh gene. Kedea ne maahdhu rogu maahdho naa acielo acielo ke cing apaar ke nying Juog.
21 16:21 Gal 6:11; Klo 4:18; 2Th 3:17; Pihl 19 Beehda an, a Poal, a naa agweed maahdh gihn ni yihru ke cinga.
22 16:22 Gal 1:8-9; Any 22:20 Ngaa toor nhyaahro gihr Kriihjto yi cwihnye e alamo upahdh wiihe uyoade gihn me raaj. Jeacuu Ruohdh ngo ne yi yooh ne beehno.
23 Beehn Jeacuu Kriihjto Ruohdh cube muunye yihru.
24 Wu nhyaara nhyaaro ke karu beehde ke nying Jeacuu Kriihjto.

- 1 Korindh
- <
- 16
- >

16:1 16:1 Tiihy 11:29-30; 2Kor 8:1-9

16:5 16:5 Tiihy 15:21; 2Kor 1:15-16

16:6 16:6 Rom 15:24

16:7 16:7 4:19

16:8 16:8-9 Tiihy 19:8-10

*16:10 16:10 Timodhy: 4:17

†16:12 16:12 Apolo: 1:12

16:13 16:13 15:38; Epi 6:10

16:14 16:14 8:1; Jon 13:34; Rom 13:8-10; 2Kor 6:6; Gal 6:10; Epi 5:2

‡16:15 16:15 Rom 16:5 Yijtepaano: 1:16

16:18 16:18 Pihp 2:29; 1Th 5:12

§16:19 16:19 Rom 16:5 Aacia: Any 1:4, 11 Akwiila kedea Prijkiila: Tiihy 18:2

16:20 16:20 Rom 16:16

16:21 16:21 Gal 6:11; Klo 4:18; 2Th 3:17; Pihl 19

16:22 16:22 Gal 1:8-9; Any 22:20

© 2003 WBT